text:
Amasomo – 09th August 2018
WIIKI XVIII MU BW’OMWAKA (II) OLWOKUNA (9TH AUGUST 2018)
OLUYIMBA OLW’AMAYINGIRA Zab 69, 2. 6
Ayi Katonda, kkiriza okunjuna, ayi Mukama yanguwa okunnyamba. Omuyambi wange, omulokozi wange ye ggwe, ayi Mukama, leka kulwa.
ESSOMO I
Nnaaleeta ekiragaano ekiggya, ekibi ne kimala okubeerawo.
Bye tusoma mu kitabo kya Yeremiya Omulanzi. (31, 31 -34)
Ennaku zijja, Omukama bw’agamba, bwe ndikuba endagaano empya n’Enju ya Yisraeli, n’Enju ya Yuda. Teriba ng’endagaano gye nnakuba ne bajjajjaabwe Iwe nnabakwata ku mukono ne mbaggya mu nsi y’e Misri. Endagaano eyo, endagaano yange, be bo abaagimenya. Awo nno nnawalirizibwa okubategeeza ku ffembi afuga munne, Omukama bw’agamba. Nedda eno y’endagaano gye ngenda okukuba n’Enju ya Yisraeli, ennaku zituuse, Omukama bw’agamba. Muli mu bo munda nja kusimbamu etteeka lyange, ndiwandiikire ddala mu mutima gwabwe. Olwo nno ndiba Katonda waabwe, bo: ggwanga |yange. Tikijja kwetaagisa muntu kuyigiriza munne oba owooluganda okugamba munne nti: Manya Omukama! Nedda bagenda kummanya: asembayo kyenkana ng’omukulu ddala, Omukama y’ayogera: Anti nja kubasonyiwa obubi bwabwe nga sikyajjukira kibi kyabwe. Ebyo Omukama y’abyogera.
OLUYIMBA OLW’OKWEBUULIRIRA: Zab 50, 12 – 13. 14 – 15. 18 – 19.
EKIDDIBWAMU: Ntondamu omutima omutukuvu, ayi Katonda!
Ntondamu omutima omutukuvu, ayi Katonda, ozze buto mu nze omwoyo omugumu. * Tonzigyanga mu maaso go okunkasuka eri, n’omwoyo gwo omutuukirivu togunzigyangako. Ekidd.
Era beera mulokozi wange, nziremu okuba mu ssanyu, onkakase mu mwoyo ogumaliridde.* Ndiyigiriza ababi amakubo go, n’aboonoonyi ne bakyukira gy’oli. Ekidd.
Anti n’ekitambiro tikikugasa, ne bwe nnandikuwadde ekyokye, tiwandikisiimye.* Ekitambiro kyange, ayi Katonda, gwe mwoyo ogumenyese; omutima ogwemenye, ogwetowazizza, ayi Katonda toligugaya. Ekidd.
OKWANIRIZA EVANJIRI
Alleluya. Ngundiza mu kkubo ly’ebyo by’olagira, olwo ndyebuulirira ebyewuunyisa byo. Alleluya.
EVANJIRI
Ggwe oli Petero, ndikuwa ebisumuluzo eby’obwakabaka obw’omu ggulu.
Ebigambo by’Evanjiri ya Mukama waffe Yezu Kristu ebivudde mu Matayo. (16, 13 – 23)
Mu budde buli, Yezu yalaga mu kitundu eky’e Sezarea ekya Filippo; n’abuuza abayigirizwa be nti: Omwana w’omuntu bamuyita ani? Bo ne bagamba nti: Abamu, Yoanna Batista; abalala, Elia ate abalala, Yeremia oba omu ku balanzi. Yezu n’abagamba nti: Kale, nga mmwe mumpita ani? Simoni Petro n’ayanukula n’agamba nti: Ggwe Kristu Omwana wa Katonda omulamu. Yezu kwe kwanukula n’agamba nti: Simoni mutabani wa Yona, weesiimye, kubanga omubiri n’omusaayi si bye byakubikkulira ekyo, wabula Kitange ali mu ggulu. Nange ka nkubuulire: Ggwe oli lwazi, ku Lwazi okwo kwe ndizimba Eklezia wange; n’emiryango gy’emagombe tigirimusobola. Era ndikuwa ebisumuluzo eby’obwakabaka obw’omu ggulu: kyonna ky’olisiba mu nsi, nga ne mu ggulu kisibiddwa; kyonna ky’olisumulula mu nsi nga ne mu ggu|u kisumuluddwa. Awo n’akuutirira abayigirizwa be obutabuulirako muntu nti ye Ye Kristu. Okuva olwo Yezu n’asooka okutegeeza abayigirizwa be nti: Talema kugenda Yeruzalemu, abakadde, n’abawandiisi, n’abakulu b’abasosorooti, bamubonyeebonye, bamutte, azuukire ku lunaku olwokusatu. Petro n’amuddira, n’asooka okumukomako, ng’amugamba nti: Nedda, Ssebo, ekyo tikigenda kukutuukirira. Ye n’akyuka n’agamba Petro nti: Nzira emabega, ggwe sitaani: onfuukidde kyesittazo; kuba ebya Katonda tobitegeera, eby’abantu by’otegeera! Ebyo Omukama y’abyogera.


c: text/html

text:
Nga 13 August 2018 Kabaka Ronald Muwenda Mutebi II, yagaddewo Olukiiko lwa Buganda olw’omulundi ogwa 25, ate naggulawo olw’omulundi ogwa 26. Omukolo guno gwabadde mu kisenge ekitongole Olukiiko lwa Buganda mweluteeseza mu Bulange, e Mengo.
Omukolo gwambudde gutya?
- Kabaka yatuuse ku Bulange ng’awerekelwako Nabagereka Sylivia Nagginda.
- Bweyatuuse, yasoose kuyingira mu woofiisi ye, oluvannyuma yafulumidde mu byambalo ebitongole byayambala ng’aggulawo Olukiiko. Yalamusizza engoma Mujaguzo, olwo n’alyoka ayingira Olukiiko.
- Oluyimba lw’eggwanga Ekitiibwa kya Buganda lwayimbibbwa, olwo Sipiika n’ayaniriza Kabaka mu Lukiiko.
- Minisita w’ensonga z’Olukiiko, Muky. Christine Mugerwa Kasule, yayanjudde abakiise abapya okuva mu bitundu ebyenjawulo, naddala ebiri mu mawanga ag’ebweeru, okweyanza obwami.
- Katikkiro Charles Peter Mayiga, yaloopedde Kabaka olutabaalo mwebaayita okuteekateeka emikolo gy’okujjukira amatikkira ga Ssaabasajja aga 25, egyakomekkerezebwa n’entujjo eyaliwo nga 31 July 2018 mu Lubiri e Mengo.
- Olwo Kabaka nayogera eri Obuganda.
Kabaka yayogedde ku ki?
- Kabaka Mutebi, yasoose kwebaza abo bonna abeetaba mu ntekateela z’amatikkira aga 25, era neyebaza Katonda olw’okumusobozesa, n’Obuganda okutwalira awamu, okutuuka ku matikkira gano.
- Kabaka yategeezeezza nti bingi ebituukiddwako mu maka 25 egiyise, n’olwekyo, Buganda esaana kubeera bumu, okusobola okubikuuma n’okutwala Obuganda mu maaso. Yayongeddeko nti, Abaganda basaana okwewala embeera ebatatemamu n’okubajja ku mulamwa ogw’okulwanilira n’okuweereza Obuganda.
- Ng’amaliriza, Ssabasajja yasabye Olukiiko lwongere okwefumitiriza n’okulowooza ku bigambo byeyayogelera ku ntujjo y’amatikkira nga 31 July 2018.
- Olwo Kabaka nayatula nti Olukiiko aluguddewo mu butongole.
Lwaki ebigambo bya Kabaka bikulu eri Buganda?
- Ku lunaku lw’Amatikkira nga 31 July 2018, Kabaka yategeeza nti ekisibidde ensi yaffe emabega, bebakulembeze abalina omululu. Nayongerako nti bangi abali mu bifo awatuukirwa ssente ez’okukola emirimu, tebazituusa mu bantu okukola byeziteekebbwa okukola, olwo abantu nebasigala mu mbeera embi.
- Ate era nga 31 July 2018, Kabaka yannyonnyola nti, eggwanga lijjudde abaggagga naye nga betoolooddwa ekyalo kyabaavu, ng’ekyo kyekivaako obumenyi bw’amateeka [obukutte ejjembe ensangi zino].
- Kubanga obuvunanyizibwa bw’Olukiiko lwa Buganda bukoma ku nsi Buganda, ekya Kabaka okukukubiriza abakiise betegereze byeyayogera ku mululu gw’abakulembeze mu “nsi yaffe”, kabonero nti Ssaabasajja yekengedde eky’okuba nti, obuwumbi bwa ssente Mengo bwakungaanya okuva mu 2013 bukoma mu bantu nga 1,000 abalinaanye Katikkiro. Abaganda ababulijjo Mengo bazijjamu, kati abasukka mu bukadde 8, n’ebakoma ku kulaba biziimbe na mikolo mu bifananyi bya TV.

robotstxt: allowed

filter: keep


text:
Omuyimbi wa Kadongokamu ow’erinnya Mathias Walukagga eyasomoka Lwera eyamwalula esiridde oluvannyuma lw’okugombwamu obwala lwa bulyazamanyi.Kitegeezeddwa nti Walukagga aliko omugagga nneekoleragyange gweyeewolako obukadde bwa ssente za wano kkumi na bubiri n’emitwalo nkaaga amanyiddwa nga Nicholas Kiiza nga yeeyasabye akwatibwe oluvannyuma lw’okumwebulizabulizaako.
Ow’olugambo waffe atutegeezezza nti Walukagga alabiseeko ne mu maaso g’omulamuzi ow’eddaala erisooka e Masaka ategeerekeseeko erya Kyomuhangi n’asomerwa omusango gw’obulyazamanyi.Byonna byetunaawuliza ku muyimbi ono tujja kubikutuusaako nga bwebinaaba bizze.
Omusomi waffe omulungi omuko guno,tugenda kuguyisangako essomo ly’olulimi oluganda awamu n’ennono zaffe mpozzi n’engeri omuzadde z’asaanidde okuyitamu okukuza obulungi omwana gwewandiyise eyatuuzibwa.Mu bimu ku byetugenda okuwandiikangako mujja kubaamu;okuwabula ku nkozesa y’ebigambo ebitasaanidde ebyogerwa abavubuka entakera,okuwabula omuganda n’oyo atali muganda kungeri omwana gyasaanidde okukuzibwamu n’asobola okugya mu nsi eno(wano tujja kutunuulira omwana ow’ekikula kyonna kaabe wa bulenzi oba ow’obuwala) nangeriki mwasaanidde okukuumirwa okusinziira ku myaka gyaba nagyo,okubangula kunsonga ezeekuusa ku kuwandiika olulimi oluganda olutuufu,empisa z’omuganda ez’edda n’engeri gyezaabeerangamu ez’omugaso mu bulamu bw’omwana aba akuziddwa obulungi.Binginnyo mu nnono zaffe ebiwabye ssonga wabadde tewannabaawo akisalira magezi mu kaweefube agendereddwamu okuzza mu kkubo ettuufu eggwanga lyonna.Abaana ba Buganda ne Uganda okutwalira awamu bangi tebakyegombesa bazadde baabwe wadde abataka abalala wabula ng’obuzibu bwonna buva ku nkuza abaana bano gyebakuzibwamu. Koonooweeka baalugera nti tokalinda kusaaba ttaka,ka tutandikirewo n’essomo ly’olwa leero.
EBITIIBWA MUB’ENGANDA
Essomo lyaffe ery’olwaleero ka tulitambulize ku bitiibwa oba bwetuyita ab’enganda zaffe ab’enjawulo.
Omukyala akuzaala omuyita Maama ssong’ate mugandawe abeera maamawo omuto sso ssi muganda wa Maama ng’abasinga bwemubayita.
Omusajja azaalibwa ne Maamawo omuyita Kkojja sso ssi ssebo wadde ng’obadde omulamusaako weeyambisenga ekya Kkojja ate abaana baazaala n’obayita ba Kizibwe.Tekirina buzibu bwonna ssinga abawala bano abazaalibwa kkojjaawo obayita ba Maama kubanga beddira omuziro gwegumu ne nnyoko.
Batabani ba Kkojjaawo ssikibi bwobayita ba Kkojja weewaawo nga ekya Kizibwe kye kisinga obulungi.
Abaana abazaalibwa maamawo omuto babeera bagandabo,bwoba mulenzi abawala babeera Bannyoko sso ng’ate abalenzi babeera Bagandabo.
Nga tuzze mu kika mwosibuka,Omwami akuzaala omuyita Taata oba Ssebo ssinga obeera omulamusa ssong’ate abaami abalala abazaalibwa n’oyo kitaawo, nabo babeera ba Taata ddala weewaawo bwoba oboogerako n’abantu abalala obayitanga ba taata abato.
Abakyala abazaalibwa ne Taatawo babeera ba Ssengaabo era bwoba mwana wa buwala mu bano mwemulondebwa Ssenga Ow’ensonga ng’otuusizza ekiseera ekitandika amakaago ne mwanamunno.
Abaana abazaalibwa ba Taatabo abato,babeerera ddala bagandabo ne bannyoko okusinziira ku butonde bwammwe kubanga bano mubeerera ddala ba kika kimu.
Omulundi ogunaddako,tujja kuyiga era ku bitiibwa ne bwetuyita ab’enganda zaffe abasigaddeyo.


text:
Omu ku bannamateeka abakukuutivu mu Buganda, Omw. Yusuf Nsibambi yakyasanguzza nti bangi ku babaka b’olukiiko lwa Uganda (parliament) abakikirira ebitundu bya Buganda, balimba nti Baganda. So nga Banyarwanda abaasenseera Obuganda, nga beewa amannya n’ebika bya Baganda. Eby’okulabirako byeyawadde mwemuli: Muyanja Ssenyonga ne Ronald Kibuule abe Kyaggwe; Godfrey Kiwanda, Edith Nabakooba ne Simeo Nsubuga abe Ssingo; ne James Kakooza owe Kabula.
Bino Mw. Nsibambi yabigambye akulira akabondo k’ababaka ba NRM mu palamenti ya Uganda, Ruth Nankabirwa, bwebabadde battunka ku pulogulaamu ya CBS FM eyitibwa Palamenti Yaffe. Pulogulaamu eno eyakubirizibwa Muhamad Nsereko Sebuliba, yaliwo ku lw’omukaaga nga 30 September 2017.
Mu kuddamu, Nankabirwa yagamba nti ye yali takiwulirangako nti abantu abo si Baganda oba nti bali mu lutalo lwa kuzaawo Chweezi Empire nga bayita mu kusensera n’okunafuya abakulembeze awamu n’amasiga ga Buganda amakulu nga Namulondo n’ebika.
Nsibambi yayongeddeko nti ate abakazi Abanyarwanda bo olutalo balulwaniira ku bitanda nga bayita mu kuganza, okufumbirwa era n’okunafuya Abaganda abali mu bifo ebya waggulu. Yanokoddeyo General Katumba Wamala nga eky’okulabirako eky’Omuganda gwe baawamba obwongo okuyita mu kakodyo ako.
Okusinziira ku kubuliriza BugandaWatch kweyakakola, Nsibambi bye yayogedde ku bagwiira okusenseera Obuganda nga bakozesa ettutumu n’ensimbi, waliwo Abaganda abalala ababadde babye’mulugunyaako naye nga tebawulirwa.
Eky’okulabirako Abaganda mu Ssingo ne Busujju bemulungunya nnyo mu 2016 nga Katikkiro Charles Mayiga anoonyeza Nabakooba ne David Lukyamuzi Kalwanga akalulu bawangule Abaganda. Nnaddala bwe yagambanga abantu be Busujju nti, “Kalwanga ffe e Mengo gwetukakasa nti musajja muwulize eri Kabaka.” Nga akikola okuwa ekifananyi nti Omuganda eyali avuganya ne Kalwanga, Garvin Kasi (mutabani wa Brigadier General Kasirye Ggwanga), ye mujeemu.
BugandaWatch byeyakafuna okuva mu kika ky’Emmamba biraga nti, abazzukulu n’Abataka abamu si basanyufu ku nsonga za Simeo Nsubuga n’abagwiira abalala abakkirizibwa okwenyigira mu nsonga z’ekika ez’omunda olw’okuba balina ettutumu n’ensimbi. Banokoddeyo eky’okulabirako ky’omugenzi Mathias Nsubuga Birekyeeraho, Omunyarwanda eyakozesa ettutumu ne sente eziva ebunayiira n’atuuka n’okufuuka omuwi wa magezi eri Gabunga.
BugandaWatch ekyanonyereza ku Godfrey Kiwanda, okukakasa oba nga ddala muzira Ffumbe nga bwaze agamba abantu era oba nga abakulembeze mu kika ekyo bayinza okumuteerawo akabega nti obulambe bwe tebuliiko kabuuza nga Mw. Nsibambi bweyagambye.


text:
Amasomo – 23rd July 2018
WIIKI XVI MU BW’OMWAKA (II) OLWOKUSOOKA (23RD JULY 2018)
OLUYIMBA OLW’AMAYINGIRA Zab 53, 6 – 8
Katonda wuuno annyamba, Omukama y’awanirira omwoyo gwange, nja kukutambirira lwa kweyagalira; nja kugulumiza erinnya lyo, ayi Mukama, kuba ddungi.
ESSOMO I
Ndikutegeeza. ggwe muntu, Katonda ky’akusaba.
Bye tusoma mu kitabo kya Mika Omulanzi. (6, 1 – 4. 6 – 8)
Kale muwulire nno Omukama by’agamba. Situka, yomba mu maaso g’ensozi obusozi, buwulire eddoboozi lyo. Mmwe ensozi, rnuwulire oluyombo Iw’Omukama, ggwe omusingi gw’ensi, tega okutu, kubanga Omukama ayomba n’abantu be, awoza ne Yisraeli. Ayi bantu bange, leero mbakoze ki? Nnabakooyeza naki? Munziremu! Si nze eyabaggya mu nsi y’e Misri ne mbanunula mu buddu, ne mbakulembeza Musa ne Aaroni ne Miriyamu? Leero nnajja na ki mu maaso g’Omukama? Nnaavunaama mu maaso g’oli All waggulu ddala? Nnajja n’ebitambiro, n’ennyana ezaakamala omwaka ogumu? Oba oli awo anaasiima endiga eza sseddume enkumi oba ekitone ky’amafuta agakulukuta? Mpeeyo omuggulanda wange nziraabirizise bwe ntyo omusango gwange, omwana w’enda yange olw’ekibi kyange? Ayi muntu ggwe kati otegedde bwe kiri. Omukama ky’akusaba, si kirala wabula ogoberere obutuufu, obeere wa kisa, bulijjo obeere mwetoowaze mu maaso g’Omukama. Omukama y’abyogera.
OLUYIMBA OLW’OKWEBUULIRIRA: Zab 49, 5 – 6. 8 – 9. 16bc – 17. 21 – 23.
EKIDDIBWAMU: Oli atambula obutereevu, oyo ndimwoleka Katonda nga bw’alokola.
Mukungaanyize abatuukirivu bange, abakuba ekiragaano nange mu kitambiro.* Ate eggulu lirangirira obutuufu bwe, kubanga Katonda yennyini ye mulamuzi. Ekidd.
Sikuvunaana gwa bitambiro byo, kubanga ebitambiro byo ebyokye bulijjo bindi awo mu maaso. *Sijja kuggya mu nju yo kayana, yadde embuzi sseddume mu magana go. Ekidd.
Ye omwonoonyi Katonda amugamba, nti: Lwaki oyogerayogera ku biragiro byange;* Ggwe eyakyawa okutwalibwa amateeka, bye nnagamba n’obikuba enkoto? Ekidd.
Bino obikola nze nsirike? Olowooza, nti: Tufaanana naawe? Ka nkulumirize, mbyanjale mu maaso go.* Oii atambira ekitambiro ekyettendo anzisaamu ekitiibwa, ate n’oli atambula obutereevu, oyo ndimwoleka Katonda bw’alokola. Ekidd.
OKWANIRIZA EVANJIRI
Alleluya. Beesiimye abatereka ekigambo kya Katonda mu mwoyo omulungi ne baleeta ebibala nga bakuluusana. Alleluya.
EVANJIRI
Kabaka omukazi ow’emaserengeta, alisituka okuwemuukiiriza ezzadde lino.
Ebigambo by’Evanjiri ya Mukama waffe Yezu Kristu ebivudde mu Matayo. (12, 38 – 42)
Mu budde buli, abamu ku bawandiisi ne ku bafarisaayo ne bamuddamu nga bagamba nti: Muyigiriza, twagala otulage akabonero! Ye n’abaddamu n’abagamba nti: Ezzadde lino ebbi, esseegu, lisaba akabonero; tirijja kuweebwa kabonero kalala, wabula aka Yona Omulanzi. Kuba nga Yona bwe yabeera mu lubuto Iw’ekyennyanja ennaku essatu n’ebiro ebisatu, n’Omwana w’omuntu bw’aliba atyo mu magombe ennaku essatu n’ebiro ebisatu. Ab’e Ninivi, ku lunaku olw’okulamulwa, balisituka okuwemuukiriza ezzadde lino, ne balisinza omusango; kubanga bo baabonerera nga Yona ababuulidde; sso nga wano waliwo asinga Yona! Ku lunaku olw’okulamulibwa, kabaka omukazi ow’emaserengeta, alisituka okuwemuukiriza ezzadde lino, n’alisalira omusango: kubanga yava ku nkingi z’ensi okuwuiira amagezi ga Salomoni sso nga wano waliwo akira Salomoni. Ebyo Omukama y’abyogera.


text:
Minisita wa Kampala Beti Kamya alagidde abakwasisa amateeka mu KCCA okuddamu bunnambiro okugoba abatembeyi ku nguudo zonna mu Kampala kuba bagotaanya entambula. Mu kiseera kino enguudo za Kampala ezisinga obungi zijjudde abantu abatundira eby’amaguzi byabwe ku nguudo.
Omulamuzi wa kkooti ey’eddaala erisooka e Nakawa Noah Ssajjabi alemeredwa okusalawo ku misango egivunanibwa abateberezebwa okwenyigira mu butujju n'okutemula eyali omwogezi wa poliisi Andrew Felix Kaweesi okugigoba oba nedda. Abavunanibwa oluvanyuma balagiddwa okudda mu kkooti nga 10/01/2019.
Abamu ku bawaabi abaawakanya ensala ya kkooti mu musango gwokuggya ekkomo ku myaka baggyeeyo empaaba yaabwe nga bagamba ebyayita byayita nga tewali nsonga lwaki baddamu okutaataaganya bannayuganda ngate beyogerera. Abawaabi bano abana bakiikiriddwa puliida waabwe James Byabakama
Poliisi y’e Tororo eriko abasajja babiri beekutte ng’ebateebereza okusomola ebyuma mu mitambo gye ggali y’omukka ekiviiriddeko egaali ebadde eva e Mombosa okwerindiggula ku ddimwa. Akabenje kano kabadde ku kyalo Ofinye kinya nampindi okuva ku nsalo e Malaba ebyamaguzi byebadde yetisse byonna nebyononeka.
Suzan Namata eyakwatibwa emyezi ebiri egyiyise nga avunanibwa okuvuma omukulembeze we Ggwanga mu katambi nga ono abadde yesunze okufuna okweyimilirwa azzidwayo mu komera okutuuka nga 20 ogwekumi n’ogumu. Kino kidiridde omuwabi wa gavumenti Njuki Mariam okutegeeza nti polisi tennaleta fayilo ya Suzan mu kkooti. Wabula ab’oluganda ababadde besunze okudayo...
Ababaka abatuula ku kakiiko ka paalamenti akalondoola ebitongole bya gavumenti aka COSASE bagobye abakungu ba banka enkulu nga entabwe eva ku kulemererwa kujja na biwandiiko bikwata ku banka omusanvu ez’obusuubuzi ezaggalwa. Okusinzira ku ssentebe w’akakiiko ka palamenti kano, Abdul Katuntu, abakungu balina okuwayo ebiwandiiko biino obutasusa lunaku lwa balaza...
Ssentebe w’ekisinde kya New formation, Major Gen. Mugisha Muntu akubye ebituli mu Ssemateeka w’ebibiina byebyobufuzi ebibaddewo mugwanga nga agamba nti abadde akolebwa bannakigwanyizi abayegaliza bokka. Ono agambye nti ekisinde kya New formation kyakulembera kigenda kuleeta ssemateeka agenda okwanamiriza ensi era agenda okubeeera ekyokulabirako eri buli kibiina kyabyabufuzi .
Omukulembeze w’eggwanga Yoweri Kaguta Museveni akukkulumidde abakulembeze abezza ensimbi z’omuwi w’omusolo ezibaweebwa okukulaakulanya ebitundu byaabwe nategeeza nti bano bebalemesa eggwanga okukulakulana. Museveni era asaze entotto ku butya ebbula ly’emirimu gyerigenda okugonjolwa bwabadde atongoza amakolero e Namanve agazimbiddwa omubadde n’erya transformer y’amasannyalaze esoose okukolebwa mu Uganda.
Police is waiting for a medical report detailing the mental status of a 32 year old woman alleged to have murdered her own daughter in Kiwatule. The investigations have so far led to the arrest of the mother Nakalema Harriet and the house care taker. The two are suspected...
President Museveni has travelled to the South Sudan capital Juba to join other regional leaders for the peace celebration day at the invitation of President Salva Kiir. The president tweeted voicing his great commitment to ensuring the millions of Sudanese refugees return home which can only be attained through...
Empaka z’omupiira eza Kopi Pa Ubimu nga z’abwakabaka bwa Alur mu West Nile ziddamu okuttojjera ku lw’omukaaga luno n’omupiira ogw’embiranye wakati wa ttiimu okuva e Nebbi Parombo ne Nyacara ku kisaawe kye ssomero lya Nebbi. Empaka zino zaakwetabwamu ttiimu 16 okuva district ssattu okuli Zombo, Nebbi ne Pakwach era...
Olulwana lw’ekikonde wakati wa Golola Moses ne Ongom Abas eyakazibwako erya Kasumaali olunaberawo nga 26th December Golola lumusuza teyebase. Ono akeera kumakya okutendekebwa ku gym ya Academy ye esangibwa e Kawempe era eno gyetumusinkanye enkya ya leero.
Oluvanyuma lwa Commisioner w’e by’emizannyo mu ministry y’ebyengiriza n’emizannyo mu ggwanga Apitta Omara okukwatibwa eggulo, ababaka b’olukiiko lw’eggwanga olukulu bavuddemu omwasi. Bano bagamba nti kino kiraze nti abanene bangi mu gavumenti abakumpanya ensimbi zoomuwi woomusolo era bangi bakyakwatibwa.
Uganda efulumizza essimu yaayo esoose okukolerwa wano eno ngetuumiddwa Life Mobile era nga ya kika kya Smart Phone ngesuubirwa okutuuka mu bannayuganda bonna omwaka ogujja Kino okusinziira ku gavumenti kyakukendeeza ku ssente Uganda zeeyiwa ebweru ngesuubula essimu era kigaziye ne ku mirimu gya wano ewaka wamma ggwe olwo Uganda...
Ab’obuyinza e Jinja baliko bamusiga nsimbi babiri bebakutte lwa kwesenza mu lutobazi. Abakwate nga bebananyini Kkampuni ya Shree Modern Textile Ltd Co bakwatiddwa lubona nga bayiwa ettaka mu lutobazi oluweza yiika 10 mu ngeri emenya amateeka.
Abatuuze abakunukiliza 90,000 mu gombolola ye Kalagala mu district ye Luweero bajaganya nga akimezezza okwenjala, oluvanyuma lwa gavumenti okubasembereza amasanyalaze, amazzi age’midumu wamu nokudabiliza enguudo ezibadde tezikyayitikamu. Bano bagamba nti kati kebafunye bino, tebakyalina kibaleeta Kampala.
Okuwandiika tekwettanirwa nnyo mu Bannayuganda era abatono abakukola bosanga basumuse mu myaaka. Sharon Kemigisa ow’emyaaka 20 agamba nti okuwandiika kitundu ku ye ngaliko akatabo katekateeka okufulumya. Kemigisa agamba nti ekirowoozo yakifuna ali mu mawanga ga Buwarabu ng’akola kwe kuwandiika akatabo kano.
Abeeyita bannyini ttaka gavumenti kweteeseteese okuzza abantu abali mu bitundu ebibumbulukuka mu disitulikiti y’e Buduuda bakombye kwerima nti sibakukkiriza muntu yenna kuzzibwa ku ttaka lyaabwe nga tebannaliyirirwa. Bano bategeezezza nti wadde nga gavuemnti yefuula etamanyi nti ettaka erigambibwa okuba nga lyagulibwa lyaali lya mpewo, bo tebaliyirwangako gavumenti ku ttaka...
Sipiika wa Paalamenti Rebecca Kadaga asabye abakulenbeze nga bwebava e Busoga bonna okukomya entalo bakolerere oBusoga nga bakyali mu bifo byebalimu ebyobukulembeze. Kadaga nga yabadde omugenyi omukulu mu nsisinkano yabakulembeze be Busoga bonna agambye nti kikyamu okulaba nti mukifo ekyokukolera Busoga ngabakulembeze ate bazze mu ntalo ezitayamba ekintu ekiretedde...
Omulamuzi w’eddaala eriisooka e Wakiso, Esther Nakadama Mubiru ayongezzaayo okuwulira omusango Gavt mwevunaanira Abubakar Karungi okutta eyali omuduumizi wa poliisi y’e Buyende, Mohammed Kirumira. Omulamuzi era alagidde Kalungi ajjanjabwe bunnambiro obuvune bwalina mu mbiriizi ne munda mu lubuto.


text:
Olunaku lw’Omukama XIV mu budde obw’Omwaka B
OLUNAKU LW’OMUKAMA 14 MU BW’OMWAKA B (8TH JULY 2018)
OLUYIMBA OLWAMAYINGIRA Zab. 47, 10 – 11.
Twafuna gy’oli, ayi Katonda, ebyekisa mu kiggwa kyo. Ng’erinnya lyo bwe liri, ayi Katonda, n’ettendo Iyo bwe liri mu nsi zonna. Omukono gwo ogwa ddyo gujjudde obutuukirivu.
ESSOMO I
Nnyumba njeemu, naye balimanya nga mu bo mubaddemu omulanzi.
Bye tusoma mu kitabo kya Ezekiyeli Omulanzi. (2, 2 – 5)
Mu nnaku ezo, atudde ku nnamulondo bwe yayogera, omwoyo ne gunzijamu, ne nnyimirira, ne mpulira ng’angamba: yagamba, nti: Omwana w’omuntu, nkutuma eri abaana ba Yisraeli, abajeemu, abankubye amabega. Bo ne bajjajjaabwe banjeemera okutuukira ddala olwaleero. N’abaana ba kyejo, ba mitima mikakanyavu; eri abo gye nkutuma, obagambe, nti: Kino ky’ayogera Omukama. Ne bwe banaawuliriza ne bwe bataawuiirize, abantu abo abajeemu, kiryose banaategeera nti: Mu bo mulimu omulanzi. Ebyo Omukama y’abyogera.
OLUYIMBA OLW’OKWEBUULIRIRA: Zab 122, 1 – 2a. 2bcd. 3 – 4
EKIDDIBWAMU Amaaso gaffe geekaliriza Omukama okutuu ka lw’atukwatirwa ekisa!
Nsitulira gy’oli amaaso gange, ayi Asula mu ggulu.* Amaaso gange gali ng’amaaso g’abaweereza bwe geekaliriza emikono gya bakama baabwe. Ekidd.
Ng’amaaso g’omuzaana bwe geekaliriza emikono gya mugole we.* N’amaaso gaffe bwe gatyo geekaliriza Mukama Katonda waffe, okutuuka Iw’atukwatirwa ekisa. Ekidd.
Tusaasire, ayi Mukama, tusaasire, kubanga twenyiyiddwa okugayibwa tuti.* Omwoyo gwaffe gwenyiye nnyo okusekererwa abagayagaana n’okugayibwa abeekuza. Ekidd.
ESSOMO II
Nneewaanira mu buteeyinza bwange, amaanyi ga Kristu gasigale ku nze.
Bye tusoma mu bbaluwa eyokubiri Paulo Omutume gye yawandiikira ab’e Korinti. (12, 7 – 10).
Abooluganda, okunziyiza okwewanika olw’ebyo ebikulu ebyambikkulirwa, bampa ekinfumita mu mubiri gwange, malayika wa sitaani ankube, nneme kwewanika. Ne mpanjagira ku Mukama emirundi esatu, kinveeko; yanziramu kimu nti: Enneema yange ekumala. Amaanyi gange galabikira naddala mu buteeyinza obwo. Awo nno nsanyuka nnyo okwewaanira mu buteeyinza bwange, amaanyi ga Kristu gasigale ku nze. Ebyo Omukama y’abyogera.
OKWANIRIZA EVANJIRI
Alleluya. Yogera ayi Mukama, omuddu wo awulira. Ggwe olina ebigambo by’obulamu obutaggwaawo. Alleluya.
EVANJIRI
Tiwali mulanzi w’abulwa kitiibwa, wabula mu nsi yaboobwe.
Ebigambo by’Evanjiri ya Mukama waffe Yezu Kristu ebivudde mu Marko. (6, 1 – 6)
Mu budde buli Yezu n’agenda mu nsi ye, abayigirizwa be ne bamugoberera. Ku lunaku twa sabbato n’ayingira mu sinagoga nasooka okuyigiriza. Bangi bwe baawuiira, ne basamaalirira olw’enjigiriza ye, ne bagamba nti: Bino byonna ono abiggya wa? Magezi ki ge yaweebwa agenkana awo, n’ebyamagero eby’engeri eno ebikolebwa n’emikono gye? Ono si ye mubazzi, omwana wa Maria? Si ye muganda wa Yakobo ne Yozefu ne Yuda ne Simoni? Bannyina bonna tibali kwaffe? Ne bamwesittalako. Yezu n’abagamba nti: Omulanzi tiwali walala w’abulwa kitiibwa nga mu kyalo kyaboobwe, nga mu nnyumba yaboobwe, ne mu booluganda Iwe. Tiyasobola kukolerayo byamagero; wabula yawonyaayo abalwadde batonotono ng’abassaako emikono. Naye yeewuunya obutakkiriza bwabwe. Ne yeetooloola mu byalo ebiriraanye ng’ayigiriza. Ebyo Omukama y’abyogera.


text:
Ekiwandiiko#1 » Kafuumuulampawu 26th, 2016, 4:33 pm
BUGERERE. Ensi eno nayo yali ya Kabaka we Bunyolo, nga mulimu musajja we Namuyonjo. Era aba gavumenti baagituwa nga kirabo.Naye mu mwezi okitoba 25 1895 Semmeyi Kakungulu owemmamba, bwe yava ku bwa Kimbugwe, nga Mwanga 2 ye Kabaka, awo nagenda azimba mu nsi eyo, nabeeramu okutuusa 1899 navaamu nagenda e Bukedi. Ate mu mwaka 1900, nga Dawudi Ccwa ye Kabaka, neweebwamu e Ssaza Bugerere,ne lisooka okuweebwa Matayo Nsubuga owemmamba. Ate baddira Temuseewo kiveebulaaya mulondo owenpindi, eyabeeranga Ssabawaali we Ssaza lya Ssekiboobo, nalimyuka. Era nabaami abalala
Ebigambo byo wandiise: 87


text:
Akikirira abavubuka mu Lukiiko lwa Buganda, Muky. Sylivia Kirabira, yategezeezza abayizi ba Strive High School e Kasubi-Kawaala mu Ggombolola ye Lubaga, Kyaddondo, nti buli afuna obukulembeze, asana okutegeera nti aba afunye mukisa okuweereza balala, sso ssi kwegaggawaza n’akwetusaako byetaaago bye eby’obuntu. Ebigambo bino Muky. Kirabira yabyogedde ng’omugenyi omukulu ku mukolo gw’okukyuusa obukulembeze b’ettabi lya Baganda Nkobazambogo Students Association (BANKOSA) mu Strive High School.
Omukolo gw’okukyuusa obukulembeze bwa BANKOSA mu Strive High School gwabaddewo nga 29 June 2018. Muzzukulu wa Katongole, David Lukyamuzi yeyalayizibbwa kubwa Ssentebe, okudda mu bigere bya Filidaus Mubiru eyeddira e Mmamba.
Mu kwogera kwe, Kirabira yayatulidde abavubuka Abaganda amazima nti, abantu bangi abafunye omukisa okuweereza Kabaka e Mengo, kyokka nebadda mu kwegaggawaza nga banyaga ebintu bya Buganda n’ensimbi ezikunganyizibwa okukolera abantu ba Kabaka. Yatangaazizza nti, “Ssenga mu myaka egiyise, abakulembeze baffe essira baaliteeka ku kuweereza, ssenga Buganda teri mu ntuumu ya mitawaana eriwo kati.
Mu kuwuunzika, Muky. Kirabira yakuutidde abavubuka obuterabira nti Buganda eri mu buwambe. Nakatiza nti, mu mbeera eno, Abaganda kibakakatako okukomya okulwanirira ebitiibwa, besibe ku kulwanirira buyinza. Era naafundikira nga agamba nti Abaganda beetaaga buyinza obujjuvu, okusobola okuzzaawo n’okwongera okulinnyisa amaanyi, ettutumu, n’ekitiibwa kya Buganda kyetuyimbako nti kyaava dda.


text:
Ku lwa 28 October 2017, olukiiko oluddukanya Muteesa I Royal University (MRU) nga lukulemberwa Dr. Frank Sebbowa, lwasisinkanye abakulembeze ba bakozi n’abayizi b’etendekero eryo. Guno gwe gwabadde omulundi ogwasoose okubaawo okwogereganya nga kuno bukyanga yunivasite eggalwa nga 25 October 2017. Ensisinkano eno yabaddewo ku ttabi lya MRU e Kakeeka, Mengo.
Dr. Frank Sebbowa yalangiridde nti olukiiko lwa MRU lw’akulembera lwasazeewo ebintu bino wammanga:
Wabula Dr. Sebbowa yewunyisiizza abakozi bweyagaseeko nti ate bo balina okuddamu okusaba emirimu, n’empapula zaabwe ziddemu okutunulwamu. Abakozi kino bakiwakanyizza nga bagamba nti kya kubatisatiisa kubajja ku mulamwa. Ate era kakodyo ka kugoberamu banaabwe ababadde abasaale mu kuwakanya obutali bwenkanya mu nzirukanya y’emirimu.
Ate ye Katikkiro wa Buganda, Mw. Charles Peter Mayiga, yasinziira mu lukiiko lw’abamawulire lweyatuuziizza nga 28 October 2017 e Mengo, n’ategeeza nti ensonga za MRU azilondoola. Era yasubiizza nti wakuzimaliriza mangu ddala.
Ebyo nga bikyali awo, ensonda ezesigibwa e Mengo zategeezezza BugandaWatch nti olukiiko lwa baminisita ba Buganda lwatuula nga 27 October 2017 e Mengo, nerusalawo okuwummuza Vice Chancellor wa MRU, Prof. Arthur Serwanga. Ensonda zezimu zanyonnyodde nti ba minisita balabye nga okuwummuza Serwanga y’emu ku ngeri gyebayinza okutebenkezaamu MRU.


text:
Unnerved by the escalating political tensions, authorities have thrown a heavy security blanket around the parliamentary buildings to stave off possible clashes between the promoters of the lifting of the presidential age limit and those opposed to it.
Large numbers of armed, watchful civil and military police, backed by covert surveillance personnel patrolled the grounds as well as Parliament and Nile Avenues yesterday.
Positioned at strategic points were water cannon trucks among other crowd control gear, bringing a warzone feel to the House precincts and surrounding areas.
Their presence has been interpreted as a not-so-subtle show of force by elements of the security forces, that those opposed to the lifting of the presidential age limit say is meant to intimidate them.
At the end of back-to-back meetings, which drew in Deputy Speaker of Parliament Jacob Oulanyah, Clerk of Parliament Jane Kibirige and police chiefs, it was resolved that access to Parliament be restricted to the public.
A day earlier, the two Parliament heads met Kampala Metropolitan Police commander Frank Mwesigwa as security agencies increased their presence around Parliament.
On Tuesday morning, the Inspector General of Police, Gen Kale Kayihura also went to Parliament for a closed door meeting with the parliamentary leadership, further heightening the siege mentality.
Kayihura arrived shortly after 10am and hurried into Oulanyah’s office on the 5th floor of the Eastern wing of the parliament buildings. He emerged an hour later to talk to his troops deployed around Parliament even as spontaneous acts of civil disobedience played out around the legislature.
These security meetings were held in anticipation of the tabling of a motion seeking to amend the Constitution and removal of the presidential age limit – a hugely divisive proposal.
The proposed amendment has stoked anxieties at a Parliament where some MPs, especially those opposed to it, are inviting the public to pour into the House to follow the proceedings live. In a brief chat with journalists, Kayihura defended the heavy deployments.
“The deployments are because some people want to disrupt the peace of Parliament, Parliament must transact business in peace [but] everybody is marching. They want to march on Parliament without even clearance from Parliament and police,” Kayihura said.
He did not take any questions. The Observer, however, understood that in his meeting with Oulanyah, it was decided that the public gallery be closed to the public.
This was part of the instructions that Kayihura was overheard giving to his commanders at Parliament. The police have since become very suspicious of people standing in groups anywhere near Parliament.
THREATS
On Monday, four MPs opposed to the lifting of the constitutional presidential age limit were summoned to record statements at police over statements they made last week.
The MPs; Muhammad Nsereko (Independent, Kampala Central), Theodore Ssekikubo (NRM, Lwemiyaga), Allan Ssewanyana (DP, Makindye West) and Barnabas Tinkasiimire (NRM, Buyaga West) were required to report to the Criminal Intelligence and Investigations Directorate (CIID) Kibuli yesterday.
Mark Paul Odong of the police’s directorate of criminal investigations said in the letters that the MPs are accused of offensive communication.
Ssekikubo and Tinkasiimire skipped their appointment with the police because they had “more important issues to attend to at Parliament” leaving only Nsereko and Ssewanyana to go to Kibuli for interrogation. They were later released without charge.
Opposition MPs criticised the police summons, arguing that they are unlawful since what MPs say within the precincts of Parliament is privileged and protected by guarantees of immunity under Chapter 6 of the Constitution.
“The arrest of MPs can’t be accepted, no amount of intimidation, no level of deployment shall scare us,” Kawempe South MP Mubarak Munyagwa said at an opposition press conference.
“I want to tell my NRM colleagues who are pushing for this amendment; if you don’t trust your martial arts tactics, better get off this campaign. We are serious about this, we shall sort ourselves out one on one should that bill be tabled. You defeat us on the floor, we shall follow you, we know where you sleep,” Munyagwa said.
The opposition caucus questioned the heavy deployment around Parliament.
“We are disappointed that the police is being used to address these political issues. In my constituency, a young man has died in police cells because he was opposed to the amendment. When I was walking into Parliament, I saw another man chained to the fence being brutalised by the police,” Denis Lee Onguzu, the Maracha South MP, said.
At a parallel press conference yesterday, Igara West MP Raphael Magyezi, the designated mover of the anti-age limit bill, told journalists that the police came in after he filed a complaint.
“I was receiving text messages threatening me and my family, so, I ran to police and reported the case,” Magyezi said.
The Igara West legislator, a ruling party member, is the chief mover of the controversial amendment, which once passed will clear the way for President Museveni to cling onto power after he tops the current age limit of 75 year ahead of the next election in 2021.
“This is not a Magyezi motion...I hear threats left and right but I would rather hear the arguments; I would love to see Ugandans move away from the culture of threats and insults,” Magyezi said.
KABAKA WA BUGANDA NGA OKOMAWO MUBUWANGANGUSE OMULUNDI OGUSOOKA NGA BASSELWAJJA OKUKYALA MUNSI YE BAMUWAMBYE ATE OLUVANYUMA NEBAMUTA:
Kabaka Muteesa II ku kisaawe kye nyonyi Entebbe nga akomawo mubuwanganguse obusooka 1955.
Kabaka Muteesa II nga ali ku mikolo e Bulange okwaniriza Obwetwaze bwa Buganda nga 8 May 1962.
SSEKABAKA:
EDWARD FREDRICK WALUGEMBE MUTEBI MUTEESA II.
Bannalinnya be ba Lwantale ne Nakabiri Elizabeesi
Omulongo we ayitibwa Musajjatawutta
Ennyumba ye eyitibwa Muzibwazaalampanga
Ejjembe lye liyitibwa Siimuwuune
Bassaabalangira be baaali Kayima e Kkaaliiti, Kayima Mpadwa, Lukongwa ne Kayima.
Bakatikkiro be, be baali Wamala wa Mmamba, Nsibirwa wa Nvuma, Mikayiri Kawalya Kaggwa mutabani wa Sir Apollo wa Nseenene, Paulo Kavuma wa Ngo, Mikayiri Kintu wa Ngo ne Jowaasi Mayanja Nkangi wa Mutima.
Bakadde be, be baali Daudi Ccwa II ne Irene Drussila Namaganda wa Nte. Abe Ngabi bamukaayanira era bagamba nti Rev. Kayizzi yafuuka kitaawe lwa kumutwala Gayaza okusoma. Kabaka bweyamulonda okumuwasa, Rev. Yali takyayinza kukyusa kyama ekyo. Kyokka Natoolo eyadda mu bigere bya Namasole ye mwaana wa Rev. Kayizzi ggeregere.
Emyaka gyeyafugira 22/11/1939-19/11/1969. Yazaalibwa 11/9/1924. Yasabirwa mu Kkanisa e Buddo so si Nagalabi mu 1940. Yalayizibwa n’atuuzibwa ku Namulondo nga 19/11/1942. Era gwe mwaka gweyaviira e Budo. Yaggya omukono mu ngabo nga 19/11/1969 e Bungereza nga wa myaka 45. Naye bamuwa butwa.
Amasiro ge gali Kasubi Nabulagala Kyaddondo
Abazaana be, be bano:
1) Damali Kisosonkole wa Nkima. Yazaala Dorosi Nnaamukaabya Nassolo ne Katabaazi, ne Henry Kalemeera.
2) Sarah Kisosonkole wa Nkima. Yazaala Ronald Muwenda Mutebi, ne Richard Walugembe Bamweyana. Damali ne Sarah baaluganda, baana ba Ssekkuuma Kisosonkole.
3) Keeti Kamulegeya, wa Nkima. Yazaala Sarah Kagere ne Agnesi Nabaloga.
4) Catherine Karungu, Munyankole. Yazaala Dayana Teyeggala.
5) Winnie Keyihangwe, Mumbejja wa Nkole. Yazaala David Kintu Wasajja.
6) Eseza Nambi wa Mmamba. Yazaala Kimera Mutebi Boogere ne Zaalwango Stiva.
7) Luankyamagulu wa Mpeewo. Yazaala Kateregga Habati.
8) Eseza Bummenya wa Mpologoma. Yazaala Alice Zaalwango, Patrick Nakibinge ne Fred Ssuuna
9) Kagodo yazaala Naabanaakulya.
10) Omumbejja w’e Tooro Kaako Rwanchwende yazaala Dinah Kigga Mukalukidi.
11) Omkutooro Nesta Rugumayo, yazaala Robert Kiweewa, ne Kimera Masamba.
12) Lubuga yazaala George Ggolooba.
13) Lubuga yazaala Masembe.
14) Eriyosi Nalwoga wa Mmamba, yazaala George Micheal Ndawula.
Muteesa yalya Obwakabaka nga 22/11/1939 ng’ akyasoma Buddo nga wa myaka 15. Baalonda ba Regents basatu: Martin Luther Nsibirwa, Katikkiro, Lawuli Kiwanuka, Mulamuzi, ne Serwano Woofunira Kkulubya, Omuwanika. Oluvanyuma Kawalya Kaggwa yalya Obwakatikkiro era naye n’afuulibwa Regent okuva 1945 okutuuka 1948.
Muteesa II ayimiridde kumukono ogwa kkono 1963.
Obutafaanana kitaawe. Muteesa yagaana okussa omukono gwe ku kiwndiiko ky’ateetabaamu kukola. Ekyo kye kyamuleetera omuttawaana. Olutalo lwa Muteesa luno lwatandikira ku kijjulo ky’amatikkira ga Queen nga 2/6/1953 mu East African Dinner Club.
Omukulu w’Amatwale Oliver Lyttelton bwe yakyatula nti bagenda kugatta ensi za East Africa ebeere ensi emu. Muteesa bwe yadda kuno nga 10/7/1953 yasanga abantu bamulinze nga bonna bawakanya ebigambo ebyo. Nga 6/8/1953 Muteesa yawandiikira Colonial secretary, nga Gavana amuwaddeko kkoppi, ng’amulaga ekyeraliikiriza Buganda. Bye bino:
1. Mu 1948 East African High Commission yatondebwawo ng’Olukiiko lwa Buganda terutegeezebbwa.
2. Ensi ya Nyasaland yakakibwa mu Federation nga tebagyeyagalidde..
Muteesa yamaliriza ebbaluuwa ye nti, “N’olwekyo ffe obutafuna bizibu ebyo, twagala olunaku lw’okwefuga lulondebwe, naye nga tukolagana na Foreign Office gye twakola nayo endagaano eya 1900, so si Colonial Office gye twawalirizibwa okudda mu 1902. Ffe tetubangako Colony”.
Mmeeya wa Lubaga abuuzizza Gavumenti ya NRM ekibuuzo nga okulonda kwa 2016 kumaze okuggwa:
MEEYA WA MUNISIPAALI Y’E LUBAGA JOYCE NABBOSA SSEBUGGWAWO; Kye tuliko sikitenda. Abantu baffe babaggalidde mu mayumba, ekitebe kyaffe ekya FDC kyawambibwa ate n’ebimu ku bintu byaffe byatwalibwa.
Gavumenti egamba nti yawangula lwaki etuuka mu mbeera y’okussa abakulembeze b’olowooza nti tebalina buwagizi mu mbeera y’okubaggalira!
Tusaba twewale embeera eyaliwo ku Gavumenti ezizze zivaako. Ebiseera ebyayita ng’abantu babaggalira Karamoja, ne kati ekiriwo kifaanana n’ebyaliwo. Tusaba embeera eno ekome.
Nb
Gwe nga Omukazi Omuganda okimanyi nti ensi Buganda terina Ndagaano na muntu yena oba ensi yonna kugifuga. Nga efugirwa mukalulu, oba mumagye, oba mukutegeera enyo okusinga Abaganda (backwardness).....nebilala. Gwe number emu, kubanabyabufuzi abaliwo ennaku zino, alina kampeyini nti gundi nawe gundi muje mutufuge e Buganda. Buganda mwajifuula Mukazi Omwenzi Anonya Bba Nga Tamalaako.
By Musasi wa Bukedde
Added 14th May 2016
Joseph Mulwanyammuli Ssemwogerere
EYALI KATIKKIRO WA BUGANDA JOSEPH MULWANYAMMULI SSEMWOGERERE;
Embeera eriwo yeetaaga kuteesa.
Gavumenti eteese n’abooludda oluvuganya. Tosobola kumalako ng’okuumira abantu mu mayumba, okubagaana okulinnya ennyonyi, wadde okutambula okugenda okugula ebintu. Eggwanga terisaana kudda mu mbeera ya Gavumenti ezaaliwo emabega.
By Eria Luyimbazi
Added 6th December 2016
POLIISI eyongedde okuggula emisango emirala ku Charles Wesley Mumbere, Omusinga wa Rwenzururu nga bagyongera ku gw’obutemu ogwamuvunaaniddwa wiiki ewedde mu kkooti e Jinja.
Omwogezi wa poliisi mu ggwanga, Andrew Felix Kaweesi yagambye nti yadde Mumbere yatwalibwa mu kkooti ku musango gw’obutemu n’asindikibwa ku limanda mu kkomera e Kirinnya, wakyaliyo emisango emirala nga n’egimu gyazziddwa ng’akasambattuko akaabaddewo omwafiiridde abantu abasoba mu 70 tekannabaawo.
Yagambye nti egimu ku misango emirala egigenda okuvunaanibwa Omusinga Mumbere kuliko okugezaako okutta, obutujju n’okwonoona ebintu.
Kaweesi yategeezezza nti emirambo egyaziikiddwa ng’abooluganda balemeddwa okugyawula baasoose kugiggyako butoffaali (DNA) obugenda okugeraageranyizibwa ku booluganda era abanaaba bagyetaaze giziikulwe mu limbo y’enkambi y’amagye e Kasese gibaweebwe.
Yagambye nti emirambo egimu okubulwako abantu abagitwala kyandiba ng’abattibwa baali bapangisiddwa okujja okulwana nga bateeberezebwa nti abamu baava mu DR Congo nga n’abalala baava mu disitulikiti eziri ewala ne Kasese ne bayingizibwa mu lubiri lw’Omusinga.
Bannaddiini abeegattira mu Inter- Religious Council nabo baayingidde mu nteekateeka ey’okutabaganya Abakonjo ne Gavumenti, obutebenkevu e Kasese bukomewo.
Eggulo embeera mu kibuga Kasese yabadde nzikakkamu era n’akatale akakulu akayitibwa Central Market ne kaggulwawo abasuubuzi ne baddamu okukola.
Ssentebe w’eggombolola y’e Nyamwamba, Saidi Muhindo yagambye nti ng’oggyeeko omusaayi ogwayiise mu busambattuko, bafiiriddwa ebintu bingi omuli emisolo, bizinensi okwesiba n’obulambuzi okukosebwa.
- See more at: http://www.bukedde.co.ug/bukedde/ag%E2%80%99eggwanga/1441459/poliisi-eggudde-emisango-emirala-ku-mumbere#sthash.JwXdyn4L.dpuf
Nb
Mbadde akola obutunju bwentalo nawangula yasinga okwonona ebintu, okutta abantu abangi era oluvanyuma nawamba governmenti nensi. Kibi nyo nti bwotawangula bwotyo gwe omanya nti okwatibwa nowozesebwa omusango negukutuuka ne munvi. Treason nottibwa.


text:
Missaale – Olunaku lw’Omukama XVII
MISSAALE – OLUNAKU LW’OMUKAMA 17 MU BW’OMWAKA B (29TH JULY 2018)
OLUYIMBA OLW’AMAYINGIRA Zab 67, 6. 7. 36
Katonda ali mu kifo ekitukuvu, Katonda oyo alabira enju abasseekimu, y’oyo aliwa abantu be amaaayi n’obuzira.
OKWEGAYIRIRA KWAFFE
Ayi Katonda, ggwe akuuma abasuubira mu ggwe era ggwe bw’otobaawo tiwali kye tusobola, tiwali kye tutuukiriza: Ddingana okutusaasira, tweyambe kati bino ebitasimba, nga twemalira ku by’okusigalawo. Tukikusaba.
OKWANJULA EBITONE
Ayi Mukama, tukwegayiridde, kkiriza ebirabo bye tukuweereza nga tutoola ku bye watugabira. Ebyamagero bino ebitukuvu, olw’amaanyi g’enneema yo, lwe binaatutukuza mu bulamu buno bwe tulimu, ne bitutuusa ne mu ssanyu eritaggwaawo. Tukikusaba.
ENNYANJULA
Omuntu y’alokola omuntu munne
Omukama abeere nammwe
Naawe abeere naawe.
Muyimuse emitima
Tugirazizza eri Omukama.
Twebaze Omukama Katonda waffe
Kisaanye n’okuteekwa tuteekwa.
Ggwe wamma kisaanye n’okuteekwa tuteekwa, kituufu ddala era mwe mutuviira n’okulokoka; ggwe Omukama Patri Omutuukirivu, Katonda omuyinza wa buli kantu, Ssewannaku, ffe okukwebaza bulijjo na buli wantu. Anti tumanyi nga tuliwo kukussisaamu kitiibwa ekitakoma, ffe abafa otudduukirira n’obwakatonda bwo, ate n’otufunira n’eddagala ng’oliggya mu ffe ffennyini abafa; n’abo ababadde bazikiridde, mu bibadde bibazikiriza mw’obaggyira eby’okubalokola, ng’oyita mu Kristu Mukama waffe. Mu ye eggye lya Bamalayika mwe litendera ekitiibwa kyo, nga basanyukira mu maaso go emirembe gyonna. Naffe nno tukwesengereza okkirize amaloboozi gaffe gagattibwe n’agaabwe, tugambire wamu mu kujaguza nti:
Mutuukirivu, Mutuukirivu, Mutuukirivu Omukama Katonda w’amagye. Ekitiibwa kyo kijjudde eggulu n’ensi. Hosanna, waggulu eyo. Oyo ajja mu linnya ly’Omukama atenderezebwe. Hosanna, waggulu eyo.
MU BW’OKUSEMBERA Zab 102, 2
Ayi mwoyo gwange, gulumiza Omukama, leka kwerabira birungi bye yakukolera byonna.
Oba Mt 5, 7 – 8
Beesiimye abeekisa, kubanga be baligirirwa ekisa. Beesiimye ab’omutima omulongoofu, kuba be baliraba Katonda.
OKWEBAZA OKUSEMBERA
Ayi Mukama, tulidde essakramentu ery’omu ggulu, ekijjukizo eky’ennaku zonna eky’okubonaabona kw’Omwana wo. Tukwegayiridde ekitone kino ye ky’atuwa ng’aggya mu kwagala okwekitalo kw’atwagalamu, kituleetere okulokoka. Tukikusaba.


text:
Ekiwandiiko#1 » Gatonnya 13th, 2018, 6:12 pm
Buli Muganda alina ekika mw'asibuka.eyo y'endagiriro ye mu Buganda.Ekika bw'okigeraageranya n'entegeka z'abantu abalala,ekyo bannaffe kye bayita TRIBE.Ekibonorezo ekisangayo obubi, kwe kuboolebwa era n'ogobwa mu kika .Buli kika kirina amannya gaakyo amatongole ag'abasajja ne ag'abakazi .Omuntu abeera n'erinnya ly'e kika limu so si abiri.Lifunibwa mu kwalulwa abaana wamu mu kika kyonna, ne guba Omugigi ogugatta e kika awamu.Buli lwe basisinkana nga baabaalula lumu,Kibongera okwagalana n'okwegatta.We twogerera ,ng'okwalula kwadiba dda.so nga eyo y'engiri gye baazuulangamu omwana atali wa kika.DNA test ye yadda mu kifo ky'okwalula.Nnyina w'omwana awaayo akalira okwalula omwana we.kubanga y'amanyi oba ddala oba omwana oyo wa mu nju eyo.Nnyina w'omwana bw'aleeta omwana,Ssenga y'asooka okukebera omwana .bw'amukkiriza, nga bamwalula.Bwayita mu kwalula,jjaja w'omwana omukazi y'awaayo omuzzukulu okumutuuma amannya.era jjajja oyo y'asiba omwana amafuvu,kubanga omukazi y'amanyira ddala oba omwana oyo yazaalibwa mu kika ekyo.era jjajja omukazi y'aggya abaana ku kifugi.omukazi mu kika alina obuvunaanyizibwa bwa nsusso.
Bwakabaka bwa buganda ,emirandira gyabwo giri mu Bika.Okwekutulakutula mu Bika nga banoonya ebyenfuna,kitta Bwakabaka
Mu maama mwe mutambulira olulimi,obuwangwa,ennono n'obulombolombo , ng'abisomesa omwana okuviira ddala mu lubuto,mu kuyonsa ,mu kwogera ne mu kutendeka omwana mu kukola emirimu.
E Bika tebiboola muntu yenna ,kasita ayita mu kwalula.Omuto ,omukulu,omugagga,omwavu,omukazi,omusajja,n'omulema,bonna bazzukulu.Omuladde n'omufu tebabasosola .omufu y'akutuusa mu kifo kyo mu kika, olwo n'olyoka okakasibwa mu kika .n'ofuna erinnya ly'e kika
Omukulu w'Akasolya ye nnyini mannya ga kika kye gonna.erinnya ly'omukulu we kika terituumibwa muntu mulala yenna mu Kika,liba lirye yekka ,era naye abeera n'erirye ery'e Kika kye.Tokkirizibwa kubbula linnya lya kika n'oliwa atali wa kika kyo.amannya gabbulwa atali wa kika kyo gaba ga ddiini ,ga ngero,ga nsozi, na misambwa . mulekerenga bajjajja b'abaana be baba batuuma amannya ,kubanga be bagamanyi ,era be bamanyi abafu n'abalamu mu kika abatannabbulwa.
buli Kika kirina Omuziro Akabbiro ne Gavumenti okuviira ddala mu nju okutuukira ddala ku kabaka.kabaka alina katikkiro ne Bika mulimu Katikkiro ku buli mutendera.Buli kika kituuza Olukiiko ku buli mutendera.omuzungu okujja yasanga kabaka alina Olukiiko lw'abakopi, n'olukiiko lw'Abataka abakulu b'obusolya.tewali kikolebwa mu kika oba mu bwakabaka nga tebamaze kutuuza nkiiko.
Omuzungu okusanga enkiiko ezituula ne bateesa ,teekako n'okumugaana okugenda obutereevu ewa kabaka nga tebamaze kumukorela ntegeka kulaba ,giyite "Appointment" Kyamwewuunyisa nnyo.yategera nga abantu b'azzeemu bagunjufu ate Muteesa 1 yalaga obugunjufu obw'ekitalo
Muteesa bwe yalaba nga Emmundu ekuba n'ali ewala ,yasalawo obutalwanyisa mafumu wabula okuteesa nabo ekyo kyawonya abaganda okuttibwa ng'ebiyenje.Abamu ab'ebyofuzi balowooza nti abaaliwo ku mulembe ogwo baakola bubi obutatlwana, mbu be baawaayo ensi yaabwe.naye nga ekituufu ,obwo bwali bungunjufu bwa kika kya waggulu okutaasa obulamu bw'abantu
Buli kika kirina abantu (Abazzukulu) obuwangwa bwakyo n'enkola yaakyo.Abaganda kyebava bagamba nti e Kika bannafe abalalabkye bayita Tribe.Naye ate byonna e Bika birina era bikuuma Obuwangwa , e Nnono ,Obulombolombo n'e mpisa ebya Buganda awamu, nga byonna byetooloolera ku kabaka.
E bika eyo y'endagiriro Y'Omuganda ey'ensibo.Omuntu omulondoola okuva mu maka mw'asula ,ku kyalo, n'agenda nga ayita mu masa okutuuka ku kasolya k'e kika kye mw'asibuka.era omulondoola okuva ku kyalo ,muluka,ggombolola ne ku ssaza.Buli muganda aggweera mu Kabaka.Teri Muganda asobola kubula nga ogoberedde endagiriro eyo anti OBUZAALE TEBUGULWA
Buli Muganda Nakabala taba munaku alina abantu bangi ddala.abeera n'e bika ebitakka wansi wa bitaano mw'aluka omukeeka gw'e kika ne ogw'e Bika .mu mbeera eyo.Omuganda mw'atuula n'akkalira,ne yeeyagala.ebyo e bika byonna ebitaano bimwagala,bimukweka bimuyamba,byonna byegatta ne bikola ku kizibu munnaabwe ky'aba afunye.Okumanya ng'abakyala baamaanyi mu ntegeka ya Buganda ,nga be balina ekifo ekisooka mu Buganda ku bika ebyo ebitaano, omusajja alinako e kika kimu kyokka eky'omusajja ekya kitaawe.Ebisigaddewo byonna nya bakyala.Ddalala ddala kituufu,omusajja wa bakazi nga bwe kyogerwa.Omukazi alinako ebika by'abasajja bibiri;ekya kitaawe ,ne ekyabba .Omusajja abeera ne kika ky'omusajja omu ,ekya kitaawe, ebisigaddewo bya bakazi .Bwe kityo omukazi wa musajja .Bino bye bika ebyetooloola omuganda
1. Abeera n'e kika kye ekya kitaawe
2.Ekya maama we
3.Eky'omukyala gw'awasa oba eky'omwami gw'afumbirwa
4.Ekya jjajjaawe omukyala azaala kitaawe
5.Ekya jjajjaawe omukyala azaala nnyina.
Ekyo kikulaga nti e Kika y'envumbo y'Omuganda egatta abaganda awamu , n'emugatta ne ku kabaka.Buli ayawulayawula mu kika olw'ebyenfuna oba okwagala obukulu,oba olw'ebyobufuzi ebyajja,anafuya kika era alwanyisa buganda nga anafuya Nnamulondo.Mu kifo ky'okukuuma Nnamulondo ,balwanira bifo na bya nfuna. TWEWANDIISE MU BIKA NGA BULI KIKA KIRINA ENNAMBA YAAKYO (BAR CODE)
Ebigambo byo wandiise: 812


text:
Ababaka mu lukiiko lw’eggwanga balaze obutali bumativu bwabwe eri okusazibwamu kw’emirimu gy’akakiiko k’eby’ebitabo by’eggwanga olw’okuba akabondo k’ababaka banna NRM kabadde kagenda kutuula.
Ensonga eno esiikudde kacaali mu babaka abamu ne beebuuza n’okwebuuza obanga ensonga z’akabondo obubondo zisobola okuyingirira emirimu gy’olukiiko lw’eggwanga emitongole egyalondesa ababaka.
Munna DP Florence Namayanja agamba nti kino ssi kaaki ssi kya bwenkanya sso nga munne Beatrice Anywar agambye nti omukubiriza waabwe ebintu ng’ebyo asaananga n’abiteekanga ku lukalala lw’ebirikolebwa bireme kuyingirira nteesa z’ababaka.Bano babadde baayise abakungu b’ekitongle ky’eby’amasannyalaze ku nsonga z’ensaasaanya yabwe.


text:
CBS FM eraze amaanyi bw’etongozza studio zaayo ez’omulembe ennyo era n’eteekawo n’enkola eya App. Okumala kati emyaka 22, CBS ebadde ekozesa ebyuma ebivundu nga byava dda ku mulembe.
Mu mukuza emyaka 25 nga Ssaabasajja Kabaka atudde ku Nnamulondo, Obwakabaka bwasalawo nti CBS efune amaanyi amalala eyongere okubeera ey’omulembe. Ensonda ezesigibwa z’ategezezza nti Katikkiro Charles Peter Mayiga yalaggira Omuwanika wa Buganda Owek Robert Nsibirwa wamu n’Omukungu Michael Kawooya Mwebe akulira CBS bakole kyonna ekisoboka Obuganda bugende okutuuka ku Matikkira nga 25 nga July 31 nga buli kyuma kisaala busaazi. Era kino kya koleddwa.
Ekyo kyekyaviriiddeko Sssabasajja Kabaka okulabika mu Bulange n’aggulawo ebyuma bino ebipya wiiki ewedde. Kino ky’ekimu ku mikolo egikuza Amatikkira Jubireewo.
Ng’oyita ku simu yo, kati osobola okufuna omuzungu ky’ayita App n’osobola okutega CBS zombi ng’oli mu buli nsi yonna. Kino kitegeeza nti kati CBS ewulirwa mu buli nsi yonna.
Twategeddeko nti CBS egenda kuteekawo enkola omuntu gy’asobola okuwereeza ebirango ng’ali eyo mukyalo era nga talina kusooka kujja mu kibuga nga bwegubadde nti. Enkola eno emanyiddwa nga digital kitegeeza nti CBS egenda kubeera yamulembe nnyo ng’abantu tebabonabona kuwereeza bubaka ku mpewo.


text:
Ku lwa 25 November, 2017, Ssabasajja Kabaka wa Buganda, Muwenda Mutebi II, yalabise ku mukolo gw’empaka z’omupiira gw’Ebika bya Baganda ez’akamalirizo (finals). Empaka zino zabadde Bukalasa mu Bulemeezi.
Ekika ky’Ente kye kyawangudde nga kikubye eky’Effumbe goolo 1 ku 0, era nga gwemulundi ogw’okubiri mu myaka ebiri nga Ente ewangula engabo y’omupiira gw’ebika bya Baganda. Ennnyonyi Ennyange ye yawangudde engabo mu mpaka z’okubaka omupiira gw’abakyala ku bugoba 50 ku 35.
Waaguddewo akacankalano abakulira ttiimu ezasambye bwe baagenze eri Mw. Yusufu Kamulegeya, ssentebe w’akakiiko akaategese empaka (Bika Football Committee) abawe ensako gyebasubizibwa olw’okwetaba mu mpaka. Olwo nabategeeza nti talina ssente zakubawa.
Omu ku kubenyigidde mu kubanja ssente zino yategezeezza BugandaWatch nti, “Buli omu yawunikiridde, Mw. Kamulugeya bwe yabagambye, neriiso ekalu, nti ssente ezabadde zikunganyizibbwa zonna ababbi bamenye emmotoka mweyabadde aziterese nebazinyaga”.
Ssente Kamulegeya ze yagambye nti zamubbidwako abakulira tiimu ezetabye mu mpaka z’akamilirizo ze babadde bategese okusasuza amabanja ga woteeri ezabasuzizza n’okubaliisa awamu n’emotoka ezabatambuzizza.
Tekinnategerekeka obanga Mengo enekwata muggwanika esasule ab’ebika ebyetabye mu mpaka ez’akamalirizo ensako zaabwe mu bujjuvu. Wabula, ssinga Mengo enesamba obuvunanyizibwa buno, kisoboka abamu ku banaaba bafiiriddwa okufuna endowooza egamba nti Mw. Kamulegeya ne banne e Mengo bebbye bokka.


text:
Ekiwandiiko#1 » Mukutulansanja 2nd, 2018, 4:42 pm
EKIKA KY'OBUTIKO
AKABBIRO: NAMULONDO
Namulondo nabwo butiko. Eyeddira Obutiko talya butiko bwa Kibaala n'obwa Namulondo.
Omukulu w'Ekika ky'Obutiko ow'akasolya ayitibwa GGUNJU. Obutaka bwa Ggunju obukulu buli Bukalango mu Busiro. Ggunju agamba nti Jjajja w'Aboobutiko ye Wagaba. Yazaala
abaana bangiko. Bwe yafa omwana we Ggunju Kasirye n'amusikira. Aboobutiko abamu tebakkiriza nti Wagaba yayawukana ku Banvuma. Abatakkiriza nti Aboobutiko baayawukana ku
Banvuma era tebakkiriza nti Wagaba yali muntu. Bo bagamba nti Jjajjaabwe omubereberye ye Ggunju Kasirye eyajja ne Kabaka Kintu. Kizibu okwawula eby'amazima mu bigambo
ebyo kuba ku buli ludda kuliko ensonga ezifaanana okuba entuufu. Erinnya Sssekaggya Abenvuma lye batuuma, n'olusozi Wagaba okubaako obutaka bw'Aboobutiko mu kifo
Ssewampaka, ate n'Aboobutiko okutuuma erinnya Kasirye, byagala okulaga nti abenvuma kye bagamba nti Wagaba yava Kawempe mu Benvuma kiyinza okuba ekituufu. Ate ere e
Nnono mu Busujju Aboobutiko tebalinaayo kibanja ng'Wbika ebirala.
Naye ate Aboobutiko n'Abataka abalala bakakasa nti Najjuka ow'e kireka muwala wa Ggunju Kasirye yali muka Kabaka Ccwa Nabakka. Ekyo kiwakanya ebigambo ebyogerwa nti
Wagaba mwana wa Mugambwa ow'e Kawempe, Kubanga Ccwa Nabakka mwana wa kintu so ssi muzzukulu. Ate twalaba nga kyaddondo yajja wamu ne Kintu. Wagaba bw'aba nga mwana wa
Mugambwa, mu kuzaala kwa Kyaddondo, Wagaba muzzukulu nakasatwe. Kirabika nti singa Wagaba yava Kawempe mu Benvuma yandigenze okuzaala Najjuka nga Ccwa Nabakka yafa dda.
Kiyinzika okuba ng'Abenvuma n'Aboobutiko baalina ensonga endala gye baasinzirako edda okwegatta. Ka tulekere Abataka abakulu mu Bika byombi okutunoonyeza ensonga entuufu
egambisa abantu nti Ebika ebyo byombi edda byali Ekika kimu.
BANO BE B'AMASIGA ABATUUKA KU GGUNJU
1.Kabanda e Nkoowe mu Busiro
2.Nalumoso e Wagaba mu Busiro
3.Katimbo e Ssewampaka(Wagaba) mu Busiro
4.Kajugujwe e Bukerere mu Kyaggwe
5.Bayegga e Luyege mu Busiro
EMIRIMU GY'ABOOBUTIKO KU KABAKA
1. Aboobutiko be baaleta entebe Namulondo okugifuula entebe y'Obwakabaka enkulu. Namulondo, muwala wa Ggunju ye yazala omwa Kabaka Nakibinge Omulangira Mulondo.
Kabaka Nakibinge okufa yaleka Mulondo akyali muto. Bakojjaabe kwe kumubajjira entebe eyo empanvu atuulengako abantu bamulabe. kabaka Mulondo bwe yakula n'alagira entebe
eyo efuuke ntebe y'Obwakabaka enkulu Omulangira kw'alinnyisibwa ng'alya Obuganda.
2. Amazina g'Aboobutiko agayitibwa "Amaggunju" (amazina ga Bannaggunju) nago gaatandika ku Kabaka Mulondo. Mulondo olw'okulya Obwakabaka ng'akyali muto nnyo, bakojjaabe
kwe kuyiiya amazina agatali ga bulijjo ge baazinanga mu maaso g'omwana waabwe okumusanyusa.
Ebyafaayo by'Ekika ky'Akasimba bigamba nti effumu eryaweesebwa Buyondo lye lyavumbuza enjole ya Kabaka Nakibinge eyalyebuze. Omusajja eyalonda effumu lya Kabaka yali
agenze nalyo okulaba amazina Amaggunju, abantu kwe kumukwata n'awozesebwa omusango gw'obutemu okutuusa lwe yejjeerere.
Ebikulu ebyavumbuza enjole ya Kabaka Nakibinge byali bibiri:
(a)Amazina amaggunju.
(b)Effumu lya Kabaka eryaweesebwa Buyondo.
Kabaka Mulondo bwe yakula ng'amaze okutegeezebwa byonna ebyamufaako mu buto n'ebyafa ku kitaawe, kwe kulagira nti "Amazina Amaggunju olw'okunkuza n'okuvumbuza amagumba ga
kitange ngawadde ekitibwa kinene. Bakojjange bagaziniranga buli Kabaka era n'Effumu lya kitange eryo "kawawa" teribulangamu".
Amazina Amaggunju gazinirwa ku ŋŋoma bbiiri ennene, emu eyitibwa "Kawuugulu" endala "Kasajja". Kawuugulu y'enkulu. Kuliko n'obugoma obutono bubiri obuyitibwa "Namutongo"
oba "Obujongo", ko n'engalabi etuzzibwa obutuuzzibwa.
Zino ze nnyimba Bannaggunju ze batera okuyimba nga bazina Amaggunju.
i) ZA GGUNJU (ENDEGE)
Abaana ba Nalumoso, Mulimu n'Enseeyeeyi. (Mbu abatamanyi kuzina ne bamala gayenjeera.)
Bwe twagenda ewa Lubuga, Twalyanga butagaba. (Wano baba basaba baweebwe eby'okulya bingi.)
Owange banaakubba! ogenze okulannama, Nga banaakubba! (Balabula bannabyalo abajja okubalaba nti "Mulannamirizza, munaagenda okudda eka ng'embuzi zamwe bazibbye.)
Mwe tuzze mwe mwaboffe, Twazze kweyogerera!
(Ago ge mazina agasookerwako, era ganyumisa nnyo endege nga gagoberera envuga ya kuwuugulu ne Kasajja)
ii) OKUBINA
Nkutte mu nsawo, Eya Ggunju n'eya Kasujja. (Eyo ye nvuga ya Kawuugulu ne Kasajja ku ngeri ey'amazina agayitibwa "OKUBINA". Mu kubina babuuka nnyo.)
Ensuku zaffe bbiri, Ezaatuwonya enkolo. Ka neesulike ondabbbe. ( Eyo y'envuga y'Obujongomu kubina ne ku ndege.)
iii) WAGGONGOLO
Waggongolo Omutanda! Ky'aberedde, azinze enkata, Nga tannalaba kya kwetikka! (Gano maweweevu, gasinga kuzinibwa nga bakooye olw'okwewummuzaako, era n'abakyala ge basobola
okuzina kuba tegalina njawulo n'ago agazinirwa ku "Baakisimba".)
Twagambye nti Amazina Amaggunju ga Baabutiko. Abaggunju bwe baba bazina Amaggunju omuntu atali Waabutiko takkirizibwa kugenda kuzina wamu nabo wabula abaana baabwe abajjwa
n'Abengeye. Abengeye bo bayinza okuzina wamu nabo. N'oluyimba lwe tulabye olw'okubina kyeruva lugamba nti "Nkutte mu nsawo eya Ggunju n'eya Kasujja". Amakulu g'ebigambo
ebyo ge gano: Kasujja ye yawa Aboobutiko omukazi eyazaala omuwala Nakayima. Nakayima bwe yakula Omulangira Wamapamba n'azaala naye Omulangira Kayima eyalya Obwakabaka nga
Kabaka Kiyimba afudde. Omuwala Owengeye n'Owoobutiko ze nsawo ebbiri ezoogerwako mu luyimba olwo.
3. Kimoomera e Mmanze mu Busiro mutabani wa Kabanda ye Mugoma wa Kabaka ow'okubiri omukulu akuba Mujaguzo Namanyonyi, n'engalabi ya Kabaka Kimera eyitibwa Ttimba.
4. Kajugujwe Mmunyi ye yaleega Entenga okumuvugiranga. Kabaka kwe yagiwulira ng'evuga n'agyagala nnyo n'agitwala n'agifuula enngoma y'Obwakabaka.
5. Kajugujwe e Bukeerere ye yali Kabona wa Lubaale Nende.
6. Luboyera ow'e Busaanyi mu Busiro ye Musenero akuuma Ekita Mwendanvuma, ekimu ku bintu ebikulu ebyolekebwa Kabaka ng'asika.
7. Kawungu mu Mawokota, ye mwami eyanonanga Lubaale Mukasa e Ssese ng'ajja okulagula Kabaka. Obwakawungu Aboobutiko baabulyanga mu mpola n'Abeffumbe, naye ku Michwa II ne
bukakatira ku Boobutiko bokka.
8. Mutagwanya y'omu ku Bataka abana abatwala entebe Namulondo ku Wankaaki nga Kabaka agenda okusikira Obuganda.
AMANNYA G'ABOOBUTIKO
Ab'omu Ssiga lya Kajugujwe e Bukeerere be balina amannya amaawufu ennyo ku Masiga amalala.
AGABUNA MU MASIGA GONNA
Abalenzi
Nnganda
Kawere
Kikomaga
Abawala
Nalugunju
Nabuuso
Kiryokya
AGATUUMWA MU SSIGA LYA KABANDA N'ERYA NALUMOSO N'ERYA KATIMBO N'ERYA BAYEGGA
Abalenzi
Luboyera
Kyagaba
Kasirye
Wagaba
Ssemugooma
Kyazze
Ssekiryango
Lukubaga
Ssemugonda
Sserwaniko
Lumala
Ssemagonge
Kabu
Ssebulindye
Kikwekwe
Ntamba
Katimbo
Balinnya
Ssemugwengu
Ddibya
Namutete
Ssekweyama
Naminya
Bbirikkadde
Abawala
Najjuka
Namulondo
Nnaabagereka
Kagabane
Nakyagaba
Nakyazze
Nannozi
Nabuguzi
AGATUUMWA AB'OMU SSIGA LYA KAJUGUJWE
Abalenzi
Maviiri
Musiitwa
Mubiru
Zzimula
Wattitti
Mubuuke
Kabuusu
Kagombe
Ndidde
Kisaalita
Mmunyi
Kamudda
Lunja
Luwuzambugo
Kisuule
Mulaggusi
Muwanga
Mulo
Mberenge
Abawala
Ndagu
Nnaabakaawa
Namberenge
Mbuuliro
Kyendigamba
Nagwovuma
Bakumba
Galyewala
Bulamutebweweebwa
Erinnya Mugwanya, teriyolekeddwa mu mannya ago ag'e Bukeerere kuba si lya Baabutiko, lya mu kika kya nkima. Omugenzi Atanislas mugwanya yalibbulwa bubbulwa ebukojjaabwe;
era ye bwe yafuuka omuntu omututumufu ku Michwa II n'anyiikira nnyo okulibunyisa mu Boobutiko, ye yennyini ng'asaba abazadde batuume abaana abawala nti: "Nnamugwanya",
so nga mu kika gye lisibuka teri "Nnamugwanya".
EMIBALA
1. "Weekirikite, Ggunju ajja."
2. "Gabolokota teggwa nte (guno ggwa dda)."
3. "Ggwe osoose obuliika, ow'omukagotalaama (guno gwa Kajugujwe n'ab'omu Ssiga lye, gwatandikibwa Kajugujwe Musiitwa)."
Mu kika kino mwe mwazaalibwa Stanoslas Mugwanya, O.B.E., G.C.S.S., O.S.S., Eyali Kajugujwe ate Omulamuzi w'e Buganda okuva 1900-1921. Yawandiika n'ekitabo ekiyitibwa
"Olugendo olulungi nga Zaabu".
Abaabotiko baakaazaala Bakabaka basatu:
1. Kayima
2. Mulondo
3. Kateregga.
Ebigambo byo wandiise: 1057


text:
Ekiwandiiko#1 » Kasambula 19th, 2018, 1:49 pm
KASUJJU y'afuga essaza Busujju. Obwakasujju bwatandika ku mulembe gwa Ssekabaka Mutebi. okuva ku Kabaka Mutebi okutuuka ku Chwa II Obwakasujju bwaliinga bwa nsikirano, nga bwaliibwa Baalugave. Omugenzi Anderea Kiwanuka owembogo ye yasooka okulya Obwakasujju ensowole.
Owessaza afuga Busujju naye yali asaana okufuna erinnya erirye ettongole, erya Kasujju lirekerwe Omutaka Owoolugave akuuma abalangira kuba akyalina emikolo emikulu egy'emizizo ku Kabaka, naddala Omulangira bw'aba ng'asikira Obuganda.
Kasujju olw'okuba Omutaka omukulu ku Kabaka ab'edda kyebaava bassaawo enjoogera egamba nti:
"Obusujju bukira Obutambala".
Kuba amassaza ago gombi matono nnyo bwe gageraageranyizibwa n'amassaza amalala, nate Busujju olw'okubaamu omutaka kasujju, abantu balinnga baalaba nga lyo lye lisinga ku Butambala ekitiibwa. Naye mbu olubereberye enjogera eyo yali nti:
"Obusujju bukira Obutanga".
Kuba obutanga ne bwe buba obunene butya abantu tebabulya mu njala nga bwe balya Obusujju bwonna bwe baba bagwikirizza, obubala ku biryo by'ensujju. Obutanga anti bwo bukaawa.
Ebigambo byo wandiise: 150


text:
Aboludda oluvuganya gavumenti mu palaamenti balabudde ebitongole ebiwola nsimbi mugwanga n’ebweru weggwanga okuba abagendereza nga bawola gavumenti ya Uganda Ensimbi kubanga okusinziira ku mbalirira eyasomeddwa eyomwaka 2017/18 gavumenti yandilemererwa okubasasula mubudde.
Ababaka bano nga bakulembeddwamu akulira oludda oluvuganya gavumenti mu palamenti Winnie Kiiza bagambye nti ku trillion 29 trillion 13 zakuva mukwewola ela nebalabula banauganda okwetegekera obudde obuzibu mumbalirira eno eyasomeddwa.


text:
Mwekuume abalubirira okutujja ku mulamwa Kabaka Ronald Muwenda Mutebi agguddewo olukiiko lwa Buganda olw’omulundi ogwe 26 era asinzidde ku mukolo[…]Read more
Category: luganda
Abavubuka tukolere wamu ku byaffe – Ssaabasajja Kabaka
Ssaabasajja Kabaka asabye abavubuka okukolera awamu ku nsonga ez’ebyaffe olwo Buganda esobole okudda ku Ntikko. Kabaka yayogedde bino ku Hotel[…]Read more
Alipoota y’Ennyingiza n’Ensasaanya 2017/2018 n’Embalirira y’Ennyingiza n’Ensasaanya 2018/2019
Omuwanika wa Buganda yawa Embalira y’Obwakabaka ey’omwaka 2018/2019. Tukuletedde emboozi eno yonna mu bujjuvu. Omulamwa gw’Embalirira ya 2018-2019: “Okunnyikiza,[…]Read more
Munnamateeka wa Kabaka aleese Ekimyuula
Munnamateeka wa Ssaabasajja Kabaka era nga Mukiise mu Lukiiko lwa Buganda Owek Isaac N. Mpanga leero aleese Ekimyuula kye n’akyanjulira[…]Read more
Olusirika lwa “Tubangule emiti emito” lukomekkerezeddwa e Boston
By Musasi Waffe e Boston Banna Ggwanga Mujje Boston, nga ky’ekibiina ekitaba abantu ba Ssaabasajja abawangalira mu Massachusetts mu America[…]Read more
CBS eraze amaanyi, Kabaka asiimye
CBS FM eraze amaanyi bw’etongozza studio zaayo ez’omulembe ennyo era n’eteekawo n’enkola eya App. Okumala kati emyaka 22, CBS ebadde[…]Read more
Katikkiro ayingira Butikkiro omwezi ogujja
Ensoda enekusifu zitegezeeza nti okuyoyoota Butikkiro kati kuwedde era nga kisubiirwa nti omwezi ogujja (ogw’Omusanvu) Katikkiro agenda kuyingira ennyumba eno.[…]Read more
Obubaka bwa Ssaabasajja ku mazaalibwa ag’emyaka 64
Okuwamba abantu wamu n’okubatta kususe era nga abawamba basaba ensimbi nezibawebwa ate oluvanyuma nebatta bebaba bawambye. Ate abalala basula ebibaluwa[…]Read more
Obwakabaka bufulumiza Mugatta Bigambo, Akabonero k’Amatikkira Jubireewo
Obwakabaka bwa Buganda bufulumiza akabonero oba kayite logo ak’Amatikkira ga Ssaabasajja Kabaka Ronald Muwenda Mutebi II ag’omwaka guno. Nga July[…]Read more
UNRA has not sued the Kabaka
By Allen C. Kagina The Uganda National Roads Authority (UNRA) wishes to inform the general public that the story printed[…]Read more


text:
Ekiwandiiko#1 » Ntenvu 30th, 2017, 5:05 pm
Olugendo lw'Abemmamba abasinga obungi lutandikira ku Ndiira.
Olwatuuka Ndiira n'ava e masaaba mu Bugisu n'agenda e Kirinya okumpi ne Jinja mu Busoga. E Kirinya Ndiira we yafiira. Bwe yamala okufa omwana we Mubiru n'amusikira, Mubiru
bwe yamala okusikira kitaawe n'ava e Kirinya wamu n'abaana be n'agenda e Bumogera okumpi ne Kisumu, ne babeera eyo ku busenze. Bwe baali nga bali e Bumogera Mubiru n'abaana
be baakolanga omulimu gwa kuvuba na kuweesa mbazzi.
Olwali olwo omulenzi omu gwe baasanga ku buseenze n'agenda yeeyazika embazzi ku mutabani wa Mubiru, agende atemese amalindi ag'okusiba ku Magala ge yavumbisanga. Bwe yali
atema amalindi embazzi n'emusumattuka n'egwa mu nnyanja. Omulenzi teyalwa n'agenda abuulira mutabani wa Mubiru embazzi nga bw'emuguddeko mu nnyanja. Mutabani wa Mubiru
olwawurila n'ajuula era n'alagira omulenzi oli agende anoonye mangu embazzi ye agimuwe.
Omulenzi eyeeyazika embazzi ne baganda be baakanda kwegayirira mutabani wa Mubiru akkirize bamuliyire embazzi andala nga ye agaanye bugaanwa. Yabaddangamu kimu nti:
"Nze embazzi yange yennyini gye nayazika gye njagala okunziriza".
Omulenzi ne baganda be baalaba mutabani wa Mubiru agaanidde ddala okukkiriza okumuliyira embazzi endala, kwe kufuba ennyo okunoonya embazzi ye mu nnyanja okutuusa lwe
baagiggyayo. Bwe baagituusa awali mutabani wa Mubiru n'asanyuka nnyo era n'agibaggyako n'agitwala.
Nga bwe bagamba nti: "Kyerabirwa mugambi", ekiseera kyayitawo kitono mutabani wa Mubiru oyo yennyini n'agenda yeeyazika eryato ku mukwano gw'omulenzi oli gwe yayazika embazzi.
N'oli teyassamu kantu n'alimuwa. Olwalimuwa n'asaabala ennyanja n'agenda avuba. Bwe yava nu nnyanja n'aligolomoa, n'alaba omuti omulungi n'alisa omwo, n'agenda ategeeza
nnannyini lyato nga bw'alikomezzaawo. Nnannyini lyato bwe yawulira nti mutabani wa Mubiru agobye ku ttale, teyalwa n'agenda alaba munne gwe yeesiga n'amusaba agende mangu mu mwalo
assike amayinja mu lyato alinnyike mu nnyanja. Gwe baatuma yaddamu nti: "Obuuliridde nfuuzi kwennyamira". Akataayi tekaasala naluggya ng'eryato yamaze dda okulinnyika.
Kuba Bannansangwa b'e Bumogero bonna baanakuwalira nnyo mutabani wa Mubiru olw'obutaba na busaasizi eri omuenzi gwe yayazika embazzi era baali bamaze ebbanga ddene nga
banoonya we banaamukwasiza. Anti okalya dda kadda dda, ejjobyo liddira mu mutwe.
Mutabani wa Mubiru bwe yategeeza munne nti eryato alikomezzaawo oli kwe kumuddamu nti "ka tugende fenna olindage". Bwe bessa mu mwalo mutabani wa Mubiru yagenda okutunula we yaleka eryato
nga bbanga jjerere. Eyayazika eryato yaseka mu kikonde. Enjuki teyeetoloola na kitooke ng'omusango yaguwaabye dda mu baami. Abaami bonna bagenda okumala okugukubira nga mutabani wa Mubiru
ekigwo kye gumukubye n'enkoona enywedde. Olufuubanja lwe baamusalira okuliwa lwali lwa kuliwa abawala kkumi, ente kkumi, embuzi kkumi n'ebikomo kkumi. Ku bawala ekkumi abaasalibwa,
abawaabi baali baagala basooke kutwala Ndagire, mwannyina Mubiru. Mubiru yalaba eby'okuliwa biyitiridde obungi kwe kuteesa ne batabani be bonna n'abantu be abalala, badduke okuva e Bumogera
bagende mu nsi endala. E Bumogera baavaaayo kiro mu maato gaabwe. Batabani ba Mubiru abaakoowanga okuvuga amaato baasigalanga ku bizinga. Ku Kizinga Buvuma kwe kwasigala Kisanje, mu kafo
akayitibwa Maggyo. Okuva e Buvuma Mubiru yawummula Busagazi mu Kyaggwe. Bwe yaava e Busagazi yagoba mu mwalo Namusoba mu Buzaama. Awo Mubiru we yaleka mutabani we omu eyayitibwanga Muwuna,
okukuuma amaato ge n'okulinda banne abaali bakyasigadde emabega. Omwana oyo kyeyava ayitibwa Mulinda oluvannyuma, era ye yasigalira ddala awo e Busagazi.
Mubiru bwe yava e Busagazi n'agenda eri Kabaka Kintu. Yamusanga Mangira mu Kyaggwe n'amusenga era n'amusaba amuwe ekifo mu nsi ye. Kintu kwe kumuwa Kalyango Owengo agende naye, amusimbire
omutuba mu kifo ky'anaaba asiimye. Okuva e Mangira Mubiru ne Kalyango bagenda wamu ne batuuka e Busagazi, ne basaabala amaato ne bagenda nga beetooloola olubalama lwa Kyaggwe ne Busiro.
Ne mu ssese baatuukayo, omwana wa Mubiru ayitibwa Luvule Ssemafumu kwe kusigalayo ku kizinga Sserinya. Bwe baamala okwekoona e Ssese ne bagoba e kigungu (e ntebe) we baawummulako.
Bwe baava e Kigungu ne bagoba e Buvvi mu mwalo Mubiru gwe yatuuma Namubiru. Mubiru bwe yalaba nga Buvvi kiri kumpi nnyo n'ennyanja abalabe be be yaleka e Bumogera we bayinza okumugwirako
amangu, kwe kusaba Kalyango beeyongereko munda ku lukalu. Awo Mubiru bwe yatuuka ku mutala Kiwumu n'alaba ejjinja ery'olwazi n'atuula nga bw'agamba nti Kaakati nkajjadde. Okuva olwo n'okutuuka
kaakati olwazi olwo Mubiru kwe yatuula luyitibwa Nkajja.
Okuva ku lwazi Nkajja, Mubiru yeeyongerako katono mu maaso ku mutala Kiwumu n'alaba ekifo n'azimba awo nga Kalyango amaze okumusimbirawo omutuba. Ekifo Mubiru kye yazimbamu kye kiyitibwa
Bubiru nagunogujwa. Mubiru yalina omwana we omukulu ate nga muganzi nnyo mu maaso ge. Omwana oyo naye yali amutuumye Mubiru. Mubiru omuto ekifo kye yasooka okuzimbamu kyayitibwanga Nakatu.
Okwawula Mubiru omukulu n'omuto abantu kyebavanga baboogerakoo nti "Mubiru ow'e Nkajja", "Mubiru ow'e Nakatu". Era abantu bwe baba balaamiriza mu kwebaza na buli kati bagamba nti:
"Weebale nnyo,
Ow'e Nkajja,
Ow'e Nakatu,
Ow'entamu enjaliire,
Omubi okulya,
Omulungi emirimu,
Ndikumma okulya,
Ne nkulyowa omwoyo".
Mubiru ow'e Nakatu kitaawe yali amwambazizza n'eddiba ly'engo. Oluusi kyebaavanga bamuyita Mubiru Kirimungo.
Mubiru bwe yamala okutereera ku Kiwu kwe kutegeeza Kabaka Kintu nga bw'amanyi ennyo okubajja amaato n'okugavuga ku nnyanja, Kabaka naye teyalwa n'amuwa omulimu gw'okumubajjiranga amaato n'okugavuganga
okugatuusa yonna Kabaka gy'anaabanga amutumye. Bwe yamala okumuwa omulimu gw'okufuga empingu y'amaato ge yonna, kwe kumuwa n'omutaka Muyanja Owennnyonyi amauyambengako mu kubajja amaato.
Amaato ga Mubiru bwe gaamala okubuna ennyanja Nalubaale abantu kwe kwogeranga nti Amaato gabunga. Awo we waava ekigambo gabunga okufuuka erinnya lya Mubiru ery'obwami n'obutaka.
Naye abantu abamu bagamba nti erinnya GABUNGU lyava ku baana ba Mubiru n'abantu be be yajja nabo mu Buganda abaagendanga babunga n'embazzi zaabwe mu byalo okusaka emmere.
Mbu Bannansangwa bwe baabalabanga nga bagamba nti:
"Agamogera gabunga n'embazzi, ganaatumalira ebyalo".
Okuva ku Gabunga Mubiru okutuuka ku Gabunga Simeon Galiwango aliko kaakano, Bagabunga baakalya asatu mu bataano (35). Gabunga Mubiru bwe yafa baamuggya oluwanga. Mutabani we Ssematimba ye yamusikira. Ssematimba
bwe yamala okusikira kitaawe n'agenda akuba embuga ku mutala Jjungo. Okuva ku Gabunga Ssematimba embuga ya Bagabunga yabanga ku Jjungo. Gabunga Alexander Ndiwalana ye yagijjulula ku Michwa II n'agizza ku
mutala Ssagala okumpi ne Jjungo. Ku Jjungo Abemmamba baagobako Bangeye abaali abataka baakwo ab'edda be baasangako.
Mubiru Kirimungo ekifo kye yazimbamu kyatuumibwa "Busami", kubanga Kirimungo ye yali omuwanika w'essami lye baalyangako bombi ne Muganda we Ssematimba. Ssematimba yatumyanga bulijjo essami ewa Kirimungo.
Abantu kwe kuyitawo "Busami" na buli kati.
AB'AMASIGA ABATUUKA KU GABUNGA
Wampona e Busami Busiro
Nankere e Bukerekere Busiro
Luvule e Sserinya Ssese
Kiyaga e Ssanda Busiro
Miiro e Masaazi, Luubu Mawokota
Katenda e Zziba Kyaggwe
Mugula e Ntebe Busiro
Kisanje e Magyo Buvuma
Ssenfuma e Kanyike Mawokota
Sebawutu e Nsamu Mawokota
Miiro e Zzinga Busiro
Wakkooli e Namutamba Busiro
Mulinde e Mulajje Kyaggwe
BANO BE B'EMITUBA ABAANA BA BAAGABUNGA ABEETUUKIRA KU GABUNGA
Mulondo e Ssagala Busiro
Lunninze e Kiwumu Busiro
Kawolobe e Luwangala Busiro
Ssamba e Kisindye Busiro
Muzingu e Buzingu Busiro
Wagaana e Kasanje Busiro
Luyege e Buyege Busiro
Mukonde e Bukonde(Bussi) Busiro
Mukuye e Lubya Busiro
Mmese e Ssakabusolo Busiro
Magera e Bussi Busiro
Ssewaya e Buggala Ssese
Galiwango e Bumbala Busiro
Wassaanyi Kigungu(Ntebe) Busiro
Ssemwezi e Kikondo Busiro
Mulinda e Busagazi Kyaggwe
Okuva ku Kabaka Kintu Abemmamba baaganja nnyo ku Bakabaka, ne baweebwa n'obwami bungi. Omulangira Kalemeera bwe yagendaa e Bunyoro okutunda ebintu by'okuliwa omusango, Mbajja Ddumba ne Nnaabugwamu Kakebe be
bamu ku Bemmamba abaawerekera Omulangira oyo e Bunyoro ate ne badda n'Omulangira Kimera. Obuganzi bwa Mbajja ku Kimera bwe bwamwosesa ensimbi n'Omulangira ku kyoto ku kasozi Bwotansimbi, nga bava e Bunyoro.
Ku kyoto baaliko basatu: Omulangira Kimera ne Mugema ne Mbajja. Kakebe yalaba Omulangira ne Mugema ne Mbajja boota ensimbi kwe kuzizikiza nga bw'abagamba nti: "Lwaki mwonoona ensimbi". Olw'okuzikiza ensimbi
Omulangira ze yali ayota Kakebe kyebaava bamutuuma Nnaabugwamu. Ku Kakebe Abaganda kwe baggya ebigambo bye bagamba omuntu eyeegatta mu bigambo ebitali bibye. Bamugamba nti:
"Oli w'e Ssabwe (Nnaabugwamu)
Okuva ku Kimera gwafuuka mukolo mukulu, Omulangira asikira Obuganda okwota omuliro ng'ali ne Mugema ne Mbajja. omuntu bw'aba agoba munne ku muliro, gwe bagoba kyava abuuza nti:
"Ku kyoto kw'ongoba, kuliko Mbajje ne Mugema?"
Abemmamba baawulikika nnyo ku mulembe gwa kabaka Nakibinge Omulwanyamuli (1440-1490). omukyala Naababinge eyazaala Kabaka Nakibinge omwa Mulondo yali muwala wa Kirimungo e Busami.
Kibuuka bwe yamala okuttibwa Kirimungo n'agenda e Ssese okubika ewa Waannema nti omwana we afudde. Naye mu maaso ga Wannema teyatuuka, ng'atyayo. yatuma abantu abalala ne batuusa ebigambo ku Wannema.
Wannema bwe yabuuza Kirimungo gy'ali nga ne b'abuuza te bakyalaba bigere bimututte.
Ebanga bwe lyayitawo nga Wannema amaze okuliyirwa eggozi, bwe yalaba Kirimungo n'amugamba nti Wampona (okutta). Okuva olwo Kirimungo n'ayitibwanga Wampona, n'okutuusa kati.
Abaana ba Sebawutu e Nsamu ne bazzukulu be, omuzira Kyobe Kibuuka baamukolera ebintu bingi ng'atuuse ku lukalu lw'e Buganda kuba yagoba wa Sebawutu. Awo we yava n'agenda e Mbale. Okubeebaza n'okubajjukiranga
Kibuuka yabatuuma amannya mangi ge bayitibwa n'okutuusa kati.
Kibuuka bwe yava e Bubebbere yagoba wa Sebawutu mu mwalo oguyitibwa Mulindi. Omwalo ogwo guli ku mugga Bakaye. Mu mwalo Mulindi Kibuuka yasimbamu ekitooke abaganda kye baggyako enjogera egamba nti:
"Oli kalunsambulira ng'ekitooke kya Kibuuka".Dr kimala bwe yatuuka mu kifo ekyo mu mwaka 1947 yasanga ekitooke kya Kibuuka Kalunsambulira kyekijje kife. Naye yalaba ku butundu obukalu obwali ku
mugogo gwakyo.Awo okumpi n'omwalo Mulindi Kibuuka we yasanga muzzukulu wa Sebawutu eyayitibwanga "Kyajjakuzimba" ne mutabani wa Kyajjakuzimba eyayitibwanga Ssekabembe. Kyajjakuzimba ye yasomba ebintu bya Kibuuka
okubiggya mu mwalo okubituusa mu kifo ekiyitibwa Kirimirire Kibuuka we yasooka okukuba olubiri lwe. Kyajjakuzimba bwe yamala okusomba ebintu bya Kibuuka, Kibuuka n'amugamba nti "Ggwe Kasomba".
Okuva olwo erinnya Kasomba lyafuukira ddala lya bwami mu Ssiga lya Sebawutu, n'ekyalo Kibuuka mwe yayita ng'ebibye babyetisse okutuuka mu kifo Kirimirire kwe kukituuma Busomba.
Kibuuka bwe yasaba Sekabembe amazzi ag'okunywa, Ssekabembe amazzi yagaleetera mu lwendo olwalimu ennyenje. Kibuuka kwe kugamba Ssekabembe nti "Ggwe Nnyenje". Oyo naye erinnya Nnyenje lyamufuukira lya Butaka
n'okutuusa kati. Mutabani wa Sebawutu eyayitibwanga "Mawale" bwe yalaba amaliba ga Kibuuka nga gakakangadde n'agakunya. Bwe yagamala, kibuuka okumwebaza n'amugambbanti "Ggwe Nkunyi".
Kibuuka bwe yeyongera mu maaso n'asanga mutabani wa Sebawutu omulala eyayitibwanga "Kabwama". Kabwama bwe yalaba Kibuuka n'amutya nnyo n'amudduka. Oyo Kibuuka kwe kumutuuma Lubende.
Lwali lumu nga Kibuuka akyali ewa Sebawutu n'asanga mutabani wa Sebawutu eyayitibwanga "Malumba". Malumba yali akutte mu ngalo omulongo we naye nga ku mulongo kuliko ennumba nnyingi nnyo. Kibuuka kwe kumugamba nti
"oli Kijjo". Oyo naye erinnya Kijjo teryamuvirako ddala na guno gwaka.
Ate olulala Kibuuka yali atambulatabula n'asanga Omunyoro. Omunyoro oyo yali muweesi ng'ayitibwa Wali-akamwa. Omunyoro bwe yalaba Kibuuka n'adduka. Awo okumpi waaliwo muzzukulu wa sebawutu eyayitibwanga Jooga.
Jooga Kibuuka gwe yalagira okunoonya Wali-akamwa. Bwe yamulaba n'amuleeta kibuuka n'amutta. Kibuuka kwe kugamba Jooga nti "Gwe Kizuula".
Kibuuka bwe yeeyongera mu maaso n'asanga mutabani wa Kizuula eyayitibwanga Mpasa. Mpasa yalina amabwa mangi ku magulu, Kibuuka kwe kumutuuma Nnamabwa. Omwaana wa Nkuunyi eyayitibwanga Kikoyo ye yali omubumbi
w'emmindi za Kibuuka. Oyo Kibuuka yamutuuma Ssekibumba. Nkunyi, Lubende ne Kijjo gye Mituba esatu egituuka ku Sebawutu ow'Essiga. Kasomba, Nnyenje, Kizuula, Nnamabwa ne Ssekibumba nabo Bataka bakulu ku Nsamu.
Mawuba e Busunju ye yayimiriza abalangira Kikulwe ne Mawanda n'abalala, wamu ne mwannyinaabwe Nassolo Ndege, abaali bagenda e Bunyoro nga badduka kabaka Kagulu (1710-1720), ng'amazze okwesala akajegere.
Abalangira bombi ne Nassolo Ndege, Mawuba yabakweka mu maka ge okutuusa lwe baakula n'atta nabo omukago n'abakulembera okutuusa lwe baagoba Kagulu ku Bwakabaka ne buweebwa Kikulwe (1720-1740). Mawuba Obwakabaka yabukuumako
akaseera ng'Obuganda tebunnaterera. olw'okubanga Mawuba yakuuma ku Bwakabaka Abemmamba ab'omu Ssiga lye Oluusi kyebava beeyita abalangira era abantu baabaggyako enjogera egamaba nti: "toli Wammamba oli Mulangira".
Ku Mawuba era kwe baggya enjogera egamba nti: "Olizza ebigenda, Mawuba bye yazza e Busunju". Ebigambo ebyo babigamba omuntu eyessa ku bintu ebimuyitiridde obunene, kuba Mawuba Abalangira be yazza ku Nngoma baali bantu ba kitiibwa nnyo.
Ebigambo byo wandiise: 1971


text:
- 1200px-King_Mwanga_II_Buganda.jpg (380.55 KiB) kirabiddwa52 emirundi
Nnalinnya we ye Zalwango Mpologoma
Omulongo we ayitibwa Lumansi
Enyumba ye eyitibwa Muzibu azaalampanga
Ejjembe lye liyitibwa Kasajja
Bakatikkiro be baali Mukasa wa musu ne Muguluma wa Njovu,Appolo Kagwa wa Nseenene
Bakadde be baali Mutesa 1 ne Abisagi Baagalaayaze wa ŋŋonge
Amasiro ge gali Kasubi Nabulagala mu Kyaddondo
Abazaana be ba
1.Nanjobe Balira wa Njovu yazala Kagolo
2.Mwanoomu Bakazikubaawo wa Ngabi Teyazala
3.Nabunnya wa Ngeye Yazala Ssunna Kiweewa
4.Nakibuuka kaddulubaale wa Mmamba teyazala
5.Nantume wa Mbogo Yazaala Nakibinge Bamweyana Ntengeekaawa e Namulanda Busujju Ssingo ye yali Kiweewa
Erya Ntegeekaawa yalimutuuma lwa kukuba kitaawe ekigwo nga bazannya omuzannyo gw'ekigwo
Ye yasimisa ennyanja ya kabaka mu lesenyi Nsiike.
Kabaka Mwanga II yajjukira nga kitawe Muteesa 1 bwe yayagala okukasa obutuufu obwali mu bigambo kufa n'okuzuukira ,nga yatta embwa ye nagiziika .Oluvannyuma nga yayita Abazungu bajje basabire "omulangira we eyali azaamye ng'amaze "okukkiriza" yesu n'omutima gwe gwonna .Bo bambi nga bwe kisaana okubeera ,bajja ne basabira omufu nga bwe tukitegeera ennaku zino.kyokka ye kabaka yalinda ennaku essatu,"Omulangira " we azuukire .Bwe zaggwaako ,nga gwe baali basabidde mu kwegayirira okungi kabaka kwe yalaba ,nga tazuukidde, n'amanya nga baamulimba , era bwatyo Muteesa yasalawo obutasoma ddiini yonna nga n'Eyekiyisiramu gye yali amanyi agitwaliddemu .Bwatyo ne mutabani we Mwanga nasalawo okugaana abantu be okusoma eddiini zonna .bwe baagaana okuwulira ky'agamba n'asalawo okwokya abantu be olw'obujeemu .Okutta abalwaanyisa gavumenti kyali kyava dda, teakyatandikira ku Mwanga.kiri buli wantu mu nsi yonna era nakati kikyagenda mu maaso.Ng'oggyeeko abasomi abattibwa nga balangibwa okusalawo okugondera Bannaddiini okusinga okugondera Kabaka waabwe ,abantu beeyongera okufa olwe'enzikiriza .
Omuntu bw'atamiira eddiini n'agitamiira bwenge ,muli amanyira ddala nti buli kimu kiba kisoboka okubeerawo ku lw'amaanyi ga katonda.buli kya'akola mu linnya lya katonda kivaamu ye nga bw'abeera akyagala.akakasa nti bw'afiira mu kkubo lya katonda agenda mu ggulu butereevu .oyo Okufa sikantu bambi tebamanyi OKUFA kye kitegeza "OKUFULA"
Abantu baalwananga entalo z'eddiini nga tebeebalira nga bamanyi nti olufa bati nga balwanira eddiini yaabwe ,nga e ggulu balifunidde ku mukeeka.Buli ludda lwalwananga awatali kulekera wadde okusaasira .ne bwe yabeeranga muganda we mu musaayi nga amutta kubanga si muganda we mu ddiini.abasiraamu baavadda nga beekuba obuwoowo era nga bayita n'obubaane ,bwe beekwekanga nag mukifo we babade wasigala wawunya akawoowo .abalabe bwe baatuukanga bali webabade , nga bawunyirwa akawoowo nga bagamba nti "Bino ebikande biwunya omuwadi"nga olwo bafungiza okulwana oba okudduka .Bikandebiwunyoomuwadi lyafuka linnya kkulu nnyo mu Bajungutte.
Omuntu okuuta muganda we oba kojja we olw'eddini ,kyongera kukasa nti eddiini oba ekintu kyoonna bwe kisukka we kisanaana okukoma kifuuka butwa ,era kya bulabe eri oyo abera takkirizganya naye mu nzikiriza ye eyo. Omunnafirosofiya ayitibwa Karl max mu kitabo kye ekiyitibwa "Das kapital" awo we yasinziira okuwandiika nti "RELIGION IS THE OPIUM OF THE SOCIETY" amakulu "eddiini y'enjaga y'abantu"
Si kibi bannange okumatiira eddiini zaffe kasita tuba nga tetumatira buwangwa na bulombolombo bigwira ,ng'ebyaffe tubiwaayiriza okubeera ebya Sitaani .tusaana tusigale katonda we yatussa .Anti Katoda y'omu oyo eyawa bali ebyabwe naffe n'atuwa ebyaffe, ye nga bwe yayagala!.Tusaana tubeere awo we yatussa,kubanga kitwao bw'akuzimbira ennyumba n'akuteeramu buli kye weetaaga ate ggwe n'otagitwala ng'oyagala kubeera na kitawo nti kubanga omwagala nnyo toyagala kumuvaako mutabuka .Naffe katonda yatuwa ensi n'ebyamu byonna ,kyoka ffe ebyo tubisuula ne tugenda ne bye tulowooza nti ebyo katonda by'ayagala.Tutwala ebintu bye yawa abantu abalala ne tuleka ebyaffe kino kyongera okunyiiza katonda kubanga tetukoma ku kugaana byaffe bye yatuwa kyokka ate tukopa ne tutwala bya bannaffe
Setwakoma awo eddiini twazifuula eggwanga ne twerabira eggwanga eryaffe Edda abasomi kye baavanga bayitibwa Abaluumi(Bakatuliki) Abagereza(Bapolositante) n"Abaluŋŋanna(Abasiraamu) Okuva olwo ebika ne tubikuba amabega .eddini kyesalawo okukola ng'ekika kibivako , tekiddamu kubaako kye kyogera ne bwe kuba kwabya lumbe oba okulonda omusika .eddiini yeefuga abantu n'ebintu by'Abaganda Emizizo, n'obuwangwa by"Abaganda ne bidizbizibwa ne tu tutwala eby"Abagwira nga tuyita mu Ddiini nga batugamba nti katonda bwatyo bw'ayagala tweyiseemu.so nga katonda y'omu eyatutonda ng'amanyi era ng'ayagala tubeere n'eggwanga ,entegeka y'obufuzi okuva mu maka mu bika ne Nu BwaKabaka.yayagala tubeere n'Olulimi emiziro,obuwangwa n'obulombolombo ebitufuula Abaganda
Eky'ennaku buli asoma eddiini alowooza nti y'asinga banne okutegeera katonda by'ayagala.so nga eddiini okufaanana ng'emisomo gyonna bwe gibeera, buli omu agitegeera bubwe
Ate Yesu okufanana Abaganda ab'edda yayogereranga mu ngero Ffena tumanyi bulungi bwe baamubuuza nti "Muliraanwa wo y'ani" Yabaddamu na lugero lwa Musamaliya omulungi .Bwe yamala olugero ekibuuzo n'akibaddiza nti "Muliraanwa wo y'ani ? Bangi oba olyawo baamuteggera naye era bangi abataamutegeera .Mwabo abamutageera mu nsobi namwo muvamu abakutte enkasi okusaanyaawo obulombolombo bwaffe.awo ng'emmiziro balya, ng'ennyimbe balekera awo okuzaabya,kubanga mu ddiini tekirriimu;nga buli kya kiganda tukitta olw'eddiini .so nga ne Yesu yakyogera kaate nti tajjanga kudibya wabula okukasa ebyaliwo nga tanajja.mu butuufu kyewuunyisa nti yesu ne Muwamadi bo balanya ne batottola ba Jjajja baabwe (Yesu ba jjajja 66,Muwammadi ba jjajja 25)nti "Ndi muzzukulu wa Gundi "okufaanana ng"Abaganda bwe tukola ;so ng'abalala abasoma ebitabo bye bimu bo tebalanya
Kabaka Mwanga kye yali atya kyeyongera okutuukirira Omuzungu bwe yakozesa abakungu ne bakozesa Dawudi Ccwa omuto , n'agaba eggye okulwanyisa kitaawe Mwanga II! Bakwatta Mwanga ne kabaleega mbu ku biragiro bya kabaka Ccwa .Omuzungu y'omu yategeka era n'awagira entalo z'eddiini wano mu buganda ez'okumukumu
Appollo kagwa atulaga mu kitabo kye Bassekabaka ba buganda ng"omuzungu bwe yakozesa abalwanyi abatali baganda okufufuggaza Obuganda yakozesa Abayindi,Abasomali,Abanubbi,Abaswayiri,Abajolinjoli n'Abannadi Olutalo olwasooka yawagira Basiraamu ,n'abawa emmundu ne bawangula.Yasooka Basiraamu kubanga be baali okumpi ne kabaka .Omuzungu bwe yamala okwenyweza ,abo yabavaako n'adda ku Bakatuliki,era n'akola ekintu kye kimu.Yasembyayo Bapolositante aba abagereza nga bwe baali bayitibwa .era bano mu magezi ge amangi be yalekera emmundu n'obufuzi .Entalo zino abantu abaaziyitamu zaabalekera enkovu ku mibiri ne ku Myoyo,era tebaddayo kukolagana na bannaabwe abaabeeranga ku ludda oluvuganya,obukyayi ,empalana n'enge ne bitandaka,olwo nga buli omu tayagaliza wa ddini ndala kalungi konna ne nwe baabeeranga abooluganda ,N'omwana baamuzaalukukangaLUGADI MU KWOGERA KWE MU PALIMENTI YA BUNGEREZA 13.06. 1922
Mu nsi Uganda mwe natandikira okukola emisingi ebiri emikulu ennyo egifuukidde ddala kaakati enkola ey'amaanyi ennyo mu nfuga y'Amatwale ga Bungereza.Nze kennyini ng'Omukungu omukulu wa magye,nalondebwa okukiikirira gavumenti ya Bungereza okukola endagaano ne Kimbuyege Kabaka gwe nali maze okuwulira nti Mukambwe ate nga muligo ajjudde obutamaanya
Nakimanyirawo ku ntadikwa nga Kimbuyege ono yali tayagalira ddala n'akatono kukuba kimunye kye ku musirikale Omungereza.Nange mu butasiwa nsaano ku mazzi ,nafuba nnyo okumulemesa obukulembeze bw'ensi ye ,yadde okubaako engeri yonna gye yefunzaamu eby'obusuubuzi ne nzibikira buli kawaatwa konna Munnansi wa uganda,ke yandiggyeemu akasimbi.Olwo ne nfuba okulaba nga buli kimu kyonna kizikirizibwa okugeza ng'ente zaabwe ,okwenyigira mu by'obusuubuzi,byonna ne mbizisa .Ekyo nakikola nga mannyi nti singa Abaganda kabatanda ne bafuna ekibiina ekibagatta mu byobusuubuzi ,olwo ng'ebyokubafuga tunaaba tufuma bifume
Ekyasinga okunzijira mu birowoozo byange era ne kifuuka eddimu erimmenzabenzakwo kubanga enkola esingira ddala obulungi era ng'eyo ey'okuddira buli kwe kubatikka omugugu ogw'obuddu,tuguteeke ku bibegabega by'Abazaaliranwa Okubafuulira ddala abaddu okuva ku mwana okutuuka ku muzzukulu aliddawo.Ffe ng'Abazungu tulina obuyinza obw'enkomeredde bungi okufuga Afrika Ey'obuvanjuba awamu n'ennyanja zaamu zonna,Kubanga zaavumbulwa bavumbuzi baffe abangereza.Abaminsane baffe be baasookera ddala okwesogga yuganda nga bagoba obuwufu bwa abavumbuzi baffe.N'olwekyo bwe tumala okuvumbula ebifo nga bino ,okwo n'ossako n'okulafuubana kw'Abaminsane baffe ,tuba tumaze okwedondolera era nga tukyadondola buli kantu konna ke twetaaga mu uganda
Era singa Abaminsane baffe abalungi ennyo tebaatusuula mukono mu kaseera akakafungizankete ke ntwatandikiramu mu Uganda mu kiseera nze kyempita ekyekizikiza,mbuusabuusa ng'Abakungu baffe baandibaddeko ne ke bakokolowa era mu biseera eby'okukola endagaano twandigivuddeko bukumbu.
Omusingi gwe twasima mu Uganda mutereevu bulungi era endagaano gye twabakozesa kya bugagga nnyo eri bendera ya bungereza .Ettaka eryo twalibakkwakkulako era tebakyalirinako buyinza n'akatono,Oyo nno Kabaka wa Buganda takyalinawo buyinza n'akamu obufuga ensi ye era kati buli kimu kiri mikono gya mubaka wa Bungereza mu uganda
Mu kasera kano ,Bendera ya Bungereza yeewuubira ku mirongooti gya Buganda Yonna oba kale katugiyite Uganda ekumimibwa Bungereza.kati ndaba kikyetaagisa abantu baffe bangi nnyo bayiibwe era basaasaanire ebitundu byonna ebya Afrika ey'ebuvanjuba
Kye nsembyayo okubagamba kati kiri nti nze omulimu ogwambinikibwa gwonna ngumalirizza era kino nkyogera nga sirina kubuusabuusa kwona kati oluggi lugguddwaawo ,omulyango mugazi eri Omungereza yenna era Mbasaba mukozese obuyinza bwammwe bwonna obusoboka


text:
Ministry y’eby’obulamu emalirizza enteekateeka z’okugema bannayuganda ekirwadde kya Chorela ekiva ku bujama n’obuligo esuubirwa okuggyibwako akawuuwo mu mwezi ogujja ogwa Muzigo.
Ssekamwa wa ministry eno Vivian Nakaliika ategeezezza nti enteekateeka eno egendereddwamu kwongerera ddala kukendeeza mikisa gya kulumbwa kirwadde kino nga baakutandikira mu district gyekibadde kikyasinze okwegirisiriza.Eddagala lino okwawukanako ku ddala lyonna erigema lyakuweebwanga abantu abawezezza omwaka ogumu mu kamwa emirundi egy’enjawulo.
Ekirwadde kino kizze kiyimbya abataka be Hoima endubaale okuviira ddala mu mwezi ogw’okubiri weewaawonga kigenze kigemebwa amampaati naye ng’omuntu omu akyali ku kitanda.


text:
Bakitiiriya
Baktiiriya (Bacteria) zili mu bwakabaka bwa bilamu obuyitibwa “monera”(wansilikitu ). Bakitilia era zili mu matwaale ga nyukilialitte (Prokaryotes) ensolo ezilna akataffaali oba obutaffaali obutalina nyukiliasi na oligaanile(organelles) okujjako libozomu(ribosomes). Bu bwkabaka bwa “monera” bamemba bezaala awatali kwegadanga (asexual) nga beyubuluzaaamu bibili (binary fission). Tewali bukakafu nti wabeerawo mitosiisi.
Bakitiilia zibeera mu mbeera zonna ku Nsi, mu ttaka, mumazzi, ne mu mpewo (ebbanga). Bakitilia zilimu ebibinja bisatu okusinziila ku nkula (shapes) zazo. Waliwo enekulungilivu eziyitibwa kkukusi (coccus) (the singular is coccus); kabukuuli (rodshaped) obuyitibwa bbakili); n’ezemyenyoolo (spiral bacteria) eziyitibwa sepila (spirilla) Waliwo ezileeta mulalama (meningitis), n’ezileeta gonorrhea, nezileeta. pneumonia,
Ebirimu
Ebikwata ku Bakitiria[kyusa | edit source]
Bakitilia ezisinga zijja emmele yazo mu sebusitansi z’ebilamu (organic matter). Ezisinga obunji ziyitibwa kalyabifu oba kalyabivunze (saprobic), ekitegeeza nti zilya bifo oba bivunda kyokka waliwo ennyunyuunsi (parasitic). Bakitilia ennyunyuzsi zireeta obulwadde. Bakitiilia endala baziyita neekolerayange (autotrophic), ekitegeeza nti zegattisa (they synthesize) emmele yabyo. Bakitiilia ezo zenyigila mu kkola ektangattisa (photosynthesis). Zikozesa pigimenti ezimelungusiddwa mu saitopulaazima (cytoplasm) wazo. Waliwo ebibinja bya bakitilia bibili ebitangattisa (photosynthetic bacteria), sulufeeli eza kilagala (green sulfur) n’eza kakobe (purple bacteria). Pigimenti ezili mu bakitilia zino zifaanagana ez’ebimera. Bakitilia zibeera mu tempulikya ez’enjawulo; waliwo ezibeerawo ku tempulikya ezinnyogoga ennyo ate ne wabaawo ezo ezibeera mu tempulikya ey’omubili gw’omuntu (human body temperatures) ate era ne wabaawo ezo ezibeera ku tempulikya ezili waggulu ddala. Ate era waliwo ezo ezeetaaga wokisijeni okuteleeza obulamu bwazo (for their metabolism) ate newabaawo ezo ezibeera mu mbeera awatali wokisijeni. Ezimu zizobola okubeera awali oba awatali mpewo ate ne wabaawo ezo ezibeera mu mbeera ya asidi mu bbongo ne mulubuto lw’omuntu.
Ebikolebwa bbakitiria[kyusa | edit source]
Bakitiria zirina kinene kye zikola okukuuma obutonde bw’ensi. Eky’okulabilako sipiisa za bakitiria ezimu zirya obubalabe bw’emirandira gy’ebimera eby’empeke, mu kukola kino ne ziyamba okuyingiza nayitologyeni (nitrogen) okuva mu mpewo okumuteeka mu bipooli by’ebiramu (organic compounds) ebyeyambisibwa ebimera. Ebimera bikozesa ebipooli bya naitilojeni bino okukola aminasidi (amino acids) ebizimbamubiri (proteins), n’okubituusa mu nsolo ezibirya. Bakitiriya endala ze zikola ku kuvunda okubeerawo mu biramu.
Mu makolelo g’ebyokulya (food industry), bakitiria zikozesebwa okuteekateeka ebikolebwa bingi nga omuzigo,n'ebiva mu mata g'ente bingi, . Mu matondekero(amakolero) amalala bakitiriya zikozesebwa okukola eddagala eritta obun'eddagala ery'enjawulo eritta ebiwuka. Ku mulembe guno zikozesebwa mu kinonoozo ky'essomabuzaale( genetic engineering) okutondekawo eddagal ey'enjawulo( pharmaceutical products ).
Mu byenda by’omuntu, bakitilia zegattisa /zitabika (synthesize) vitamiini ez’enjawulo ezijjibwa mu mmele naddala vitamin K. bakitiilia era zikola ku mmele eba yepenye ekikamulabiliisa (digestion) mu mubiri.
Eky’akabi, bakitiria nnyinji zirwaaza (are pathogenic), ekitegeeza zileeta endwadde mu bantu. Waliwo bakitiiria eziviirako abantu okufuna endwaade n’okufa obulwadde . Mu ndwadde eziva ku bakitiiriya mulimu:
- akafuba (tuberculosis),
- endwadde z'ekikaba
- Okufuula emmere
- tetanaasi(tetanus)
- Omusujja gwo mu byenda (typhoid fever)
- diputeriya (diphtheria),
- sifiriizi (syphilis),
- kolera (cholera),
- endwadde z’ebigere,
- ebigenge .
Ne mu byamalimiro(agirikakya) mulimu endwadde za bakitiiria nnyingi ku faamu n’ennimilo. Kyokka mu yindasitule bakitiiria ezimu zitabulwa mu bizimbulukusa (yeasts) n’entikotiko (molds), mu kuteekateeka emmere ezekiivululo (fermented foods) nga kiizi ,vayinega (vinegar) evinnyo/wayini), ne bbongo (yogurt).
Bbakitiriya awatali kubuusabuusa kasirikitu akalamu. Bakitiriya ziri buli wamu .Ziri mu migaato gy’olya, ettaka ebimera me bikulira, ne mu mibiri gy’ebiramu ebirala nga n’omuntu bw’omutwalidde. Bbakitiiriya butaffaali bwangu nnyo obuli mu kikula kya nnyukirayite (prokaryotic). Kino kitegeeza nti tezirina nnyukiriyaasi ensonjovu obulungi, bakitiiriya butaffaali busirikitu obulina obuzimbe bwa kataffali kamu (single cells) nga kano ekigenderera kyako mu bulamu kiri kimu kweyabuluzaamu bbakitiiriya ndala. (to replicate).
Yadde nga tezirina nnukiriyasi enteeketeeke oba ensonjole, zirina endagabutonde (DNA) esangibwa mu kifo ekiyitibwa nnyukiroodi (nucleoid). Bulina embubi z’obutaffaali (cell membranes) okufaanana n’obutaffaali obulala awamu n’ekisenge ky’akataffaali akakuumi (a protective cell wall). Manya nti ekisenge ky’ataffaali ka bbakitiriya (bactiria cell wall) tekiringa eky’akataffaali k’ekimera kubanga kino ekya bakitiriya kirina ekigendererwa eky’okuwa bakitiiriya obukuumi anti akataffaali ka bakitiiriya tekalina bitundu (organelles) byonna okujjako libosomu.
Bakitiiriya zitunula zitya?[kyusa | edit source]
Buramu butini nnyo nnyo mu nkula ey’ebikulungo (spherical) nga bw’olaba omupiira. Butera okwesengeka mu bujegere obuliga emigalamiro gy’entoloovu (enkula ennetoloovu (a row of circles). Bbakitiriya ez’enkula ey’akatayimbwa butunula nga “obukooli” (E. coli) obubeera mu byenda byo. Teebereza akalimba ka bbakitiriya obufaanana butyo.Busobola okukola enjegere nga sosegi ezikwataganye. Kyokka waliwo na bbakitiirya ez’enkula eya sipayiro (spiral shaped bacteria)
Bakitiriya zikola ki?[kyusa | edit source]
Kino kiramu ekirina akataffaalikazimbila akamu (one-celled living organisms). Tekalina nyukiliasi (nucleus). Bakitilia Bbakitiriya zikola ebintu bingi. Ezimu ziyamba ebimera okuyingiza naitogyeni (N) okuva mu ttaka ate ezimu zireeta endwadde kyokka ezimu ozisanga mu mbuto z’ente okuziyamba okukutulakutula mu seruloozi (to break down cellulose).
Embuto z’ente ku lwazo ziyinza okukola ku muddo n’ebimera kyokka tezisobola kuyingiza biriisa bya bimala okuva mu bimera bino ate nga tezisobola kukutulakutula mu seruloozi. Bbakitiriya ezo ezirina oobusobozi obw’enjawulo, ze zikutulakutula mu seruloozi okufuna ebisukaali (sugars) ekisobozesa okufulumya amasoboza agetaagisa. Teebereza singa bannasayansi baba basobodde okukola bbakitiriya ezibeera mu mbuto zaffe okusobola okukutulakutula ebimera nga bibadde biriiriddwa bibisi. Awo naffe abantu tuba tusobola okulya omuddo n’ebikoola emisana lwonna.
Bakitilia kiva mu kya lulattini: bacterium ekiva mu ky’olugeleeki baktērion, era kikwata ku matwaale(domian) g’obulamu obusilikitu obulina enkula ez’enjawulo; obumu bulinga makata obulala bwekulungilivi ate obumu bulinga munwe gwa ttooke mu nkula. Obutafaanana na butaffaali bwa nsolo, obutaffaali bwa bakitiilia tebulina nyukiliasi.
Bakitilia tewali wetakulila kubanga ogisanga mu mazzi, wansi mu kikalappwa ky’ensi (earth’s crust), kasasilo, munda ne kungulu kw’emibili gy’ebimera n’ensolo, naddala mu miyitilo gy’emmele (digestive systems) mu bantu, enkuyege n’ebiyenje. Mu ggulaamu emu eyettaka mubaamu obutaffaali bwa bakitiilia emitwaalu ana ate mu mililiita y’amazzi agatali ga lunnyo mubaamu obutaffaali bwa bakitilia akakadde kamu. Bw’ogatta bakitilia zonna ezili mu nsi zikola enzitoya esinga ey’ebimelo n’ensolo zonna.
Bakitilia zilina emigaso ate era ne ziba n’obubi bwe zikola. Waliwo bakitilia ezikozesebwa okuzza obujja ebiliisa (recycling nutrients), gamba nga okuteeka naitilojeni mu ttaka (fixation of nitrogen ) okuva mu nampewo (atmosphere ). Bakitilia era ze zisobozesa okuvunza kw’ebifudde. Singa ebilamu ebifa byaali tebivunda Ensi yandibadde ejjula n’ebooga emilambo gy,ebifu, ebilamu ne biba nga tebikyalina we bibeera.
Mu mubiri gw’omuntu mubaamu bakitilia ezisinga ku butaffaali bw’omubili obunji naye ol’omubili okuba n’ensengekera y’obukuumi ey’obutonde (natural immune system,) bakitilia zino ezisinga obunji tezikola buvune mu mubili. Kyokka waliwo bakitilia ezimu ezileeta endwadde omuli kkolera, kabootongo, ebigenge (liprosy) ne kawumpuli (plague)
Bakitiliya ezisinga okuba kattira mulimu ezo ezilumba ensengekera y’okussa (.Respiratory infections,) nga akafuba (TB) akatugumbula ennyo abantu naddala mu afilika. Antibbayotiki (antibiotics ) zikozesebwa okukola ku bulwadde bwa bakitiiria.
Bakitiria bwasooka kukettebwa Antonie van Leeuwenhoek mu 1676, nga akozesa lenza z’ekizimbulukusa (microscope lens) kye yali y’ekoledde.Bakitilia zino yaziyita “bukyolo”("Animalcules)" Kisuubilwa nti obujajja bwa bakitiilia eziliwo kati bwali mu bulamu obw’akataffaali aka namunigina nga buno bulowoozebwa okuba nga bwe bulamu obwasooka okubaawo ku Ensi emyaaka obuwumbi nga buna egiyise. Ebiseera ebyo ku Ensi tekwaliko bilamu bilala byonna.
Bakitilia zilina akakwate akamaanyi n’ebilamu ebilara byonna .bakitilia zikulila ku mubili gw’ekilamu nga ensolo oba ekimera mu ngeli y’emu gye zibeera ku bintu ebilala. Bakitilia zikulila bulungi awabuguumilila n’awali entuuyo oba olutuuyotuuyo era bwe ziyitila obungi ku mubili gw’omuntu ziviilako omuntu okuwunya olusu olubi (body odor). Eno y’ensonga lwaaki omuntu alina okunaaba mu biseera ebigele awatali kwosaaamu.
Obusobozi bwa bakitiria okukutulakutula ebipooli by’ebiramu eby’enjawulo bukozesebwa okujja kaboni eza nakazzi (hydrocarbons) mu petuloliyaamu era kno ne kikozesebwa mu kulwanyisa amafuta agaba ganjadde naddaka mu mayanja.